Jeffoptics China Glass 2017an parte hartu\nPost denbora: Jun-16-2017\nChina Glass 2017 ospatu zen China International Exhibition Centren maiatzaren 24tik 27ra 2017ko maiatzaren Beijing Txinan. Beijing Jeffoptics Company Limited zen han bere produktuak aurkezteko Txinako banatzaile standa at - China Eraikuntzako Material Test & Ziurtagiria Group Co, Lt ...Irakurri gehiago »\nJeffoptics Eurasia Glass 2017an parte hartu\nEurasia Glass Azoka 2017ko martxoaren 8tik martxoaren 2017 11 to ospatu zen, Tüyap Azoka, Convention Kongresu Jauregia, Istanbul, Turkia. Jeffoptics erakusketari gisa, erakutsitako bere egoera-de-la-art tresnen hiru gainazal estres termiko beira tenplatua eta kimikoa epela beira batean neurketa bat ...Irakurri gehiago »\nJeffoptics Düsseldorf Glasstec 2016an parte hartuko du\nGlasstec2016 irailaren 20an ospatu zen 2016ko irailaren 23ra, Messe Düsseldorf, Alemanian. Glasstec da kristalezko ekoizpen eta prozesatzeko industria nazioarteko azoka handiena da. Jeffoptics erakutsi du bere F-1 Series, JF-2 Series eta JF-3 Series kristalezko azalera estresa metro erakusketan ...Irakurri gehiago »\nJeffoptics Glasstech Asia 2016an parte hartu\nBeijing Jeffoptics Company Limited Glasstech Asia 2016-14th International Glass Produktuak, Glass Fabrikazio, Prozesatzeko eta Materialen Exhibition parte hartu 2016ko azaroaren 24-26, on, Saigon Exhibition & Convention Center (SECC), Ho Chi Minh City Vietnam ospatzen. Jeffoptics erakutsi ...Irakurri gehiago »\nJeffoptics Zak Glass Technology 2016an parte hartu\nBeijing Jeffoptics Company Limited parte hartu inZAKGlass Technology Expo 2016 2016 abenduaren 9-11, ospatuko, Pragati Maidan, New Delhi, India. Jeffoptics erakutsi du bere F-1 Series, JF-2 Series eta JF-3 Series kristalezko azalera estresa metro erakusketan. JF-1 Series eta JF3 Series THERM dira ...Irakurri gehiago »\nJeffoptics parte hartu inVitrum2015 Italian\nBeira 2015 urriaren 6tik urriaren 9ra ospatu zen, 2015 beira beira-erakusketa bat den Milano ospatuko da, Italia, bi urtetik behin, eta merkataritza jendea erakartzen ditu mundu osoan, eta behar-attend gertaera non Italiako glassmaking tradizioa da punta-e aurkezpena lagunduta ...Irakurri gehiago »


ekaina, 2008 | Noaua Kultur Elkartea\nHemen zaude: Hasiera » Artxiboa ekaina 2008\nHonen artxiboa ekaina, 2008\nBart gauean lapurreta izan da Argilan dendan. Ateko kristala hautsi eta bertatik sartu dira dendara, lapurreta egitera.\nBy\tnoaua\ton\t2008-06-27\tin\nEuri tanta, haize eta tximista artean piztu zuten atzo Kalezarren eta beste hainbat lekutan San Juan gaueko sua. Herritar ugari hurbildu zen ikustera. Bertan ziren eskean ateratakoak ere, ongi babestuak.\nBy\tnoaua\ton\t2008-06-24\tin\nJai-giroak jarraipena izango du gaur Kalezarren. Arratsaldeko 15:00etan abiatuko da San Joan eskea eta gaueko 22:00etan piztuko da sua.\nBy\tnoaua\ton\t2008-06-23\tin\nTxan magoaren saioarekin bukatu zen atzokoan Plis, Plas, Txalo ta Jolas; NOAUA!k Udalarekin batera antolatu ohi duen zikloa. Frontoia jendez gainezka izan zen.\nBy\tnoaua\ton\t2008-06-20\tin\nKuba eta Usurbil arteko judo jardunaldiak egingo dira asteburu honetan kiroldegian. Udalak harrera egin die kubatar kirolariei. Irudian, udal ordezkariak eta Oiana Blanco, Usurbil Judo Taldeko jokalaria.\nBy\tnoaua\ton\t2008-06-19\tin\nHondakinen atez ateko bilketa sisteman Puigpunyenteko (Mallorka) esperientzia aitzindarietakoa dugu. Bertako Udaleko zinegotzi sozialista Miquel Ramon gaur Usurbila etorri da, hango berri ematera.\nBy\tnoaua\ton\t2008-06-18\tin\nIkasturte amaierako kontzertuak hasi ziren atzo Sutegin. Talde instrumentalak izan ziren protagonistak. Gaur, 18:30ean Musika Txokoko ikasleak eta abesbatzak arituko dira Sutegin.\nBy\tnoaua\ton\t2008-06-17\tin\nUema Eguna ospatu zen larunbatean Azpeitian. “Euskara nagusi izango den lurgunea ezinbestekoa” dela aldarrikatu zuten Uemakoek. Alkateak berak ordezkatu zuen Usurbilgo Udala.\nBy\tnoaua\ton\t2008-06-16\tin


16 maiatza, 2022 Aliritzian, Iritzia 141\nIgor Susaeta • Kazetaria\nRoy Batty erreplikanteak Blade Runner pelikula amaieran nola —«Zuek sinestuko ez zenituzketen gauzak ikusi ditut nik. (…)»—, hala esan dezaket nik: «Ikusi dut jendea praka motzetan euria goian behean ari zuen abenduko goiz hotz batean». Eta ondorengo adibidea ez da hain muturrekoa, baina aho bete enpaste geratu nintzen duela ez asko lankide bat lantokian ikusi nuenean praka motzetan, mahuka motzeko kamisetarekin, eta alpargatak jantzita. Neure artean pentsatu nuen: «Dominikar Errepublikan lan egiten dut eta ni konturatu gabe». Teletipoetan Ukrainako egoerari buruzko albisteak bilatzen ari nintzen bitartean, soinean zer neraman zerrendatzen hasi nintzen mentalki: «Galtzontziloak, galtzerdi lodiak, barruko kamiseta, beste kamiseta bat, jertsea eta bakeroak». Jarraian jakin nahi izan nuen zenbat gradu egiten zituen eta zein egunetan geunden: 15 gradu, goi hodeiak, eta apirilaren 12a. Ez pentsa nire lantokian asko izerditzen denik; ez, behintzat, ohiko egoera batean. Beraz, han, ordenagailuaren aurrean eserita, oihu egin nahi izan nuen: «Zer arraio! Merkurion bizi garela uste du honek?».\nEz bainuen ezer ulertzen… Ez dakit ni naizen, baina iruditzen zait praka motzak behar baino lehenago jantzi nahi izaten ditugula, eta ez dela beti udan bizi nahi dugulako edo klima larrialdia tenperaturen erabateko iraultze bat eragiten ari delako. Detektaezina zaidan arrazoiren bat dago kirola egiteko ez bada 15 gradurekin praka motzak janzteko erabakiaren atzean. Bide batez, bihoakie besarkada bat duela hamarkada batzuetako negu gorrietan egunero praka motzetan ibili behar izaten zuten horiei… 75-80 urte dituen Zumarragako gizon bat ere hala ibiltzen da, egunero-egunero. Biba zu!\nNire aitak ere antzeko erabaki bat hartu zuen aspaldi: maiatzetik urrira mahuka motzetan ibiltzea. Eta ez diozu, ez, besoetako azala oilo ipurdituta ikusiko. Tira… Beste hark esaten zuen bezala, errespetatzen dut baina ez dut konpartitzen. Baina hedabideek, are gutxiago publikoek, ez gaitzatela prakamotzkerietara bultzatu. Maiatzaren 8ko Gaur Egun-ean entzuna: «Udako eguraldia Euskal Herrian». 18 gradu. Redios, zein titularrekin harrituko gaituzte uztailaren 13an? Eta hau idatzi du ezizenetako bat prakamotz duen batek.\n« Sats, tailerreko doinu gogorrak


Basoaldea eta Antiguako Ama kaleak berritu nahi ditu Lekeitioko Udalak - Lea-Artibai eta Mutrikuko Hitza : Lea-Artibai eta Mutrikuko Hitza\nBasoaldea eta Antiguako Ama kaleak berritu nahi ditu Lekeitioko Udalak\nAuzokideen eskariari erantzunez, hobekuntza horiek posible egingo dituen proiektua idatziko dute lehenengo. Proiektua idazteko lanen proposamenak bidaltzeko tartea zabaldu dute.\nLekeitioko Basoaldea kalea.\nBasoaldea eta Antiguako Ama kaleak berriztatzeko lehen pausoak ematen hasi da Lekeitioko Udala. Auzokideen eskariari erantzunez, hobekuntza horiek posible egingo dituen proiektua idatziko dute lehenengo, eta ondoren, proiektuaren exekuzioa burutuko da.\nProiektua idazteko lanen proposamenak bidaltzeko tartea zabaldu du udalak azaroaren 12ra arte, eta behin aukeraketa eginda, proiektua idazteko hiru hilabeteko epea egongo da. Guztira, 42.955 euro bideratuko dituzte zeregin horretara. “Kale bi horietan, besteak beste, irisgarritasuna, inguruarekiko konexioa eta urbanizazioa bera hobetu beharra dago”, adierazi dute.\nGogora ekarri dutenez, Antiguako Ama auzoko eraikinak 60ko hamarkada hasieran hasi ziren eraikitzen, baina 1967ra arte auzoak ez zuen Antiguako Ama izena hartu. Basoaldea auzoak, berriz, 1903an hartu zuen izen hori, aurretik Colmenares deitzen zen. “Gaur egun ikusten ditugun etxeak 1976 eta 1984 artean eraiki ziren. Urte asko igaro dira bi auzoak eraiki zirenetik, eta denbora luze honetan urbanizazioetan premia berriak sortu dira”.\nSan Andres auzoan egin zuten bezala, auzokideekin harremana mantenduko dutela azaldu du udalak, “auzotarrek proiektuaren inguruko ekarpenak egin eta haien parte hartzea bultzatzeko”.


barren.eus - Iñigo Lariz eta Ainhoa Lendinez elgoibartarrak azkarrenak Buetraitzeko igoera bertikalean\nIñigo Lariz eta Ainhoa Lendinez elgoibartarrak azkarrenak Buetraitzeko igoera bertikalean\nArgitaratua: 2019-05-04 14:37\nAtzo, hilak 3, jokatu zuten Buetraitzeko igoera bertikalaren hirugarren edizioa. Mendiko lasterkariak 22:00etan irten ziren banan banan Errekaurkulluko zubitik, Arantzazuko aparkaleku azpitik. Buetraitzeko tontorrera ailegatzen azkarrenak Ainhoa Lendinez eta Iñigo Lariz elgoibartarrak izan ziren. Larizek 27 minutu eta 16 segundoan osatu zuen 2,7 kilometroko igoera pikoa. Ia minutu bateko aldea atera zion bigarren egin zuen Iñigo Alzola (38:25) arrasatearrari. Joseba Diaz (28:35) azkoitiarra sailkatu zen hirugarren postuan.\nEmakumezkoetan Ainhoa Lendinez gailendu zen eta probako errekorra ondu zuen gainera, 34 minutu eta bi segundoko denbora eginda. Alde nabarmena atera zion bigarren postua lortu zuen Montserrat Vazquez (35:53) bilbotarrari. Etxeko lasterkari bat, Maite Zabaleta (36:51) oñatiarra, sailkatu zen hirugarren postuan. Guztira 92 lasterkarik bukatu zuten proba.\nLariz zein Lendinez lasterketa irabazteko faboritoen artean zeuden arren, ezustean harrapatu ditu garaipenak. "Anemia bat gorabehera, osasunez ez naiz bete betean ibili. Gainera, apenas lehiatu naiz Udalaitzeko proban parte hartu eta gero. Bistan da atsedenak on egin didala. Eta Larizek esan didanez, bera ere harritu samar dago garaipena lortu izanarekin", azaldu du Lendinezek.\n-Elgoibartarrek emaitza onak Buetreaitzen\nHonakoa ez da elgoibartarrek proba hau irabazten duten estreinako aldia, 2016koan ere bi elgoibartar gailendu baitziren: Iban Murua gizonezkoetan eta Ainhoa Lendinez emakumezkoetan. Era berean, Iñigo Larizek irabazi zuen Buetraitzeko igoera bertikalaren aurreneko ekitaldia, 2014an. Buetraitzeko igoera bertikala hirugarren aldiz egin dute aurten: Aloñako igoeraren hamargarren urteurrenean, 2014an, eta duela hiru urte izan ziren aurreneko biak.\n*Argazkiak: Oihana Elortza / goiena.eus eta Aloñako igoera


Puigison Fundazioak robot bat instalatu du kirurgia urologikorako | Consumer\nPuigison Fundazioak robot bat instalatu du kirurgia urologikorako\nEkipo hori aitzindaria da Espainian, eta batez ere erabilgarria da prostatako minbizia dutenentzat.\nPuigverten Fundazioak, urologian, nefrologian eta andrologian espezializatutako zentro batek, atzo aurkeztu zuen Bartzelonan Da Vinci robota. Ebakuntza kirurgikorako sistema berri bat da, iraultza dakarrena kirurgia urologikoan eta, bereziki, prostatako minbizian. NASAko ingeniariek garatutako talde hau lehen aldiz ezarri da Espainian.\nHumberto Villavicencio Fundazioko Urologia zuzendariak azaldu zuenez, robot kirurgiko honek (1,5 milioi euro kostatu da) teknika laparoskopikoak gaur egun dituen mugak betetzen ditu, operazio-eremuaren ikuspegia eta tresna kirurgikoaren mugikortasuna hobetzen baititu. Gainera, robotak urrutitik jarduteko aukera ematen du, pazientea zirujauarengandik urrun dagoela, petrolio-plataformetan, gerra-egoeretan eta espazio-estazioetan jarduteko diseinatu baitzen.\nZirujauak nabarmendu zuen robotak doitasunez eta berehala erreproduzitzen dituela medikuaren mugimenduak, eta ebakuntza bi beso artikulaturekin egiten duela. Hirugarren batek, berriz, kamera endoskopiko bati eusten dio, hiru dimentsiotan ere, eta zehaztasun handiz erakusten du operatzen den eremua. Ekipamenduak, dagoeneko hamabost pazienteri egin zaienak, banatzaile automatiko bat egiten duen laugarren besoa du, kirofano laguntzaile batek egiten duena.\nEkipo hori, Europan instalatzen den bosgarrena, hiru dimentsioko bisorez hornitutako kontsola batek eta giza eskuaren antzeko trebetasuna duten aginte ergonomiko batzuek osatzen dute. Horien bidez, zirujauak argibideak robotari transmititzen dizkio, eta robota eragiketa-mahaian dago.\nEragiketa urologiko guztiak egin badaitezke ere, Villavicenciok zehaztu zuen robota bereziki egokia dela prostatako minbizia duten gaixoak tratatzeko eta prostatektomia erradikala egiteko; izan ere, horri esker, pazienteak erekzioa gorde dezake eta gernuari eusteko aukera handiagoa du. Hori da, hain zuzen ere, laparoskopia edo irekiaren bidezko kirurgiaren eragozpenetako bat.\nZirujauak esan zuenez, gaixoak hobeto sendatzen dira, ebakiak oso txikiak direlako, gaixoak anestesia gutxi behar duelako, ebakuntza ondoko mina, infekzioak eta odol-galera murrizten direlako. Profesionalarentzat ere abantaila handiak ditu, medikuak adierazi zuenez, erosotasun handienarekin lan egiteko aukera ematen baitio, bere ergonomiari esker, eta segurtasun handia transmititzen du, ebakuntzan medikuak izan dezakeen dardara zuzentzen baitu.\nkirurgia robot urologiko


EZ DADILA SUA ITZALI Familientzako pista joko mitologikoa | Jardun Euskara Elkartea\nEZ DADILA SUA ITZALI Familientzako pista joko mitologikoa\nEz dadila sua itzali familiei zuzendutako ekintza bat da, pista joko bat hain zuzen. Herriko hainbat txokoetan euskal mitologiako pertsonai desberdinak egongo dira eta haien laguntzarekin hainbat froga gainditu beharko dituzte.\nAbenduaren 28an eta 29an burutuko da ekintza arratsaldeko 17:00etatik 20:00ak arte.\nBergarako San Martin plazan hasiko da ekintza eta bertan antolatzaileak egongo dira. Partaideak, udaletxeko arkupeetan elkartuko dira ekintza hasi baino 15 minutu lehenago. Puntualak izatea eskertuko genuke.\nEkintza euskaraz izango da.\nDoakoa izango da, baina aforoa mugatua denez izen ematea derrigorrezkoa izango da.\nEkintzak ordubeteko iraupena izango du eta ordu erdiro txanda bat irtengo da.\nTxanda bakoitzean gehienez 14 pertsonak parte hartu dezakete eta ezinbestekoa izango da haurrak pertsona heldu batekin etortzea.\nMusukoa jartzea derrigorrezkoa izango da 6 urtetik gorako haurretan eta gomendagarria txikiagoetan.\nBeharrezko segurtasun neurriak hartuko dira: distantziak, higiene neurriak…\nBertaratzeko arazorik izanez gero, antolatzaileekin jarri harremanetan eta abisua pasatzea eskertuko genuke.


Adolfo Muñoz: «Ezker abertzaleko lider batzuek xerpa gisa ikusten dituzte sindikatuak» | Ekonomia | Berria\nGroucho Marx gustuko du Adolfo Muñozek (Mañueta, Araba, 1959); esan daiteke azken urteetan aldean eraman duela «ekarri egurra, hau gerra da» sonatu hura. «Gordina denean, mezua ezin da urardotu». Badaki horrek lagundu egin diela bere irudiari «karikatura» egiten diotenei, baina atzera begiratzean ez du damurik «mezuak likidoagoak» egin ez dituelako. «Hemen arpilatze bat dago, hori da kontua».\nDena lotua eta ondo lotua utzi duzu?\nGuk asko zaindu ditugu beti erreleboak. Sindikatuaren eredua ez dago zalantzan: kontraboterean jarraituko dugu; hori ez da eztabaidatzen ELAn. Hortik aurrera, gure arauek diote adin batetik aurrera [60 urte] kargua utzi behar dela. Helburua da erreleboa egotea, eragitea eta lantzea.\nUrte asko egin dituzu idazkari nagusi gisa; higadura ere nabarituko zenuen. Arau hori garai egokian iritsi zaizu?\nTira, ez naiz hamaika urtera iritsi; Jose Elorrietak hogei egin zituen.\nAro desberdinak izan dira...\nBai. Azken urteak izan dira... 2008an, kargua hartu nuenean, inork ez zuen pentsatu hain urte gogorrak zetozenik. Krisia gogorra izan da militante guztientzat, baina gu indarturik atera gara. Guretzat ez da amaitu krisia, baina krisiak indartu egin gaitu.\nLangile klasea lozorroan zegoen 2008. urte hartan?\nEz dut uste. Kontua da krisiak ekarri duela diziplina gogor bat, politika guztietan; gainera, Europa osoan. Greziarena hori izan zen. Eta batzuek aukera paregabea ikusi dute politika sozialak lurperatzeko, pribatizatzeko eta abar; horrekin batera, oposizio guztia ezabatzeko, sindikalismoa barne. Beldurra baliatu dute diziplinatzeko. Laburtuz, krisiak neoliberalismo eta autoritarismo gehiago ekarri du.\nJaurlaritza autoritarioa da?\nHemen ez dago Bolsonaro, baina Jaurlaritzak autoritarismo izugarria aplikatzen du aldizkari ofizialaren bidez.\nZer izenburu espero duzu Mitxel Lakuntzak lekukoa hartu eta gero: lider historiko bat badoala? ELA erradikalismora eraman duen liderra badoala?\nELAk jarraitzen duela; eta indar betean, gainera. Tinko jarraituko dugu konfrontazioan.\nZuri buruz galdetzen nuen, pertsonari buruz.\nOrtuzarri irakurri nion behin: «Ezinezkoa da datorrena hau baino okerragoa izatea». Baina Elorrietaren garaian gauza bera esaten zen. Idazkari nagusiaren hitzetan gogoeta kolektibo bat dago.\nHarreman pertsonalek ere garrantzia izaten dute.\nBaina nik ez dut sekula arazorik izan maila horretan. Lehendakariarekin ere behin egon nintzen, hura izendatu berritan; gero ez du nahi izan gurekin berriro egon. Gizarte klientelista bat bultzatzen ari dira, eta horrek kolokan jartzen du demokrazia bera. ELAk ez dio ezer zor gobernuari; autonomoa da kritika egiteko. Begira, Urkullu saiatu zen gurekin biltzen orain urte eta erdi; baietz esan genion, baina aurrekontuak kritikatzeko prentsaurreko bat eman genuen, eta bitartekariak deitu zigun, esateko bilera bertan behera geratu zela.\nBazoaz, baina sasoi betean zaudela ematen du: demokrazia kolokan jartzen du Jaurlaritzak?\nEsparruren batean mesederen bat egiten ari zaizkizula uste badute, ez dute gero inolako kritikarik onartzen. Izan ere, aro postdemokratiko batean gaude, eta bai, demokrazia kolokan dago erabat.\nIdazkari nagusi izendatzerako 30 urte bazenituen militatzen...\nBai, 17 urterekin hasi nintzen.\nBizitza osoa sindikalismoan. Nork eman dio gehiago nori: sindikalismoak zuri ala zuk sindikalismoari?\nAsko zor diot ELAri, baita pertsona gisa ere. Hiru oinarrizko esparru izan ditut: lehena, senideena. Asko zor diot bikotekideari, gure bizitza hau onartu baitu. Lagunena da bigarren esparrua: haiei esker hasi nintzen gehiago jakin nahian, politikan eta sindikalismoan. 1976an sartu nintzen ELAn, Martxoaren 3ko gertakarien garaian. Cegasako lankideak eztabaidan geunden beti.\nGreban zeundeten zuek ere?\nEz, Cegasan ez, baina gertutik bizi izan genuen dena, noski. Oso presente daukat. Giro horrek baldintzatzen zaitu gero izango zaren horretan. Eta horrek hirugarren esparrura narama: sindikatura. Egunero ikasi dut zerbait ELAren barruan. Hemen, jakintza ondasun sozialista bat da.\nBotereak mendekotasuna sortzen du maiz; abstinentzia sindromearen beldur zara?\nEz, inola ere ez. Ez dut erretiroa hartuko oraindik, eta gaurkotasunari gertutik jarraituko diot.\nZein izan dira unerik onenak 11 urteotan, eta zein txarrenak?\nOnenak bizi izan ditut lan gatazka batean jendea ikusi dudanean barrez eta negarrez, irabazi duelako. Ez dago gauza hoberik. Tristeena da langileak langabeziara joatea saihestu ezin denean. Badakizu askok pobrezia daukatela zain. Eta langile bat beharrean hiltzen denean ere bai.\nArabako Errioxakoa zara sortzez, Mañuetakoa. Joaten zara jaioterrira deskonektatzera?\nOso gutxitan. Sindikalista naiz, gure aitak ez zituelako mahastiak. Izan balitu, ez ginen etorriko Gasteizera; ez zen behargin izango eraikuntzan. Familia apala izan dugu; horrek ere baldintzatu nau.\nMendizale amorratua zara. Hurrengo gailurra?\nLesio handi bat daukat bizkarrean, eta mugatua nago orain. Sarritan joaten naiz Ziraukira, emaztearen herrira, eta han mendira jotzen dut beti. Baina orain neure burua zaintzeko unea da.\nNola ikusten duzu prentsa? Kritika bidezkoak egingo zizkizuten, seguru, baina joko zikina sentitu duzu inoiz?\nKritika pertsonalizatzen dute eraginkorragoak izateko estigmatizazioan. 100.000 afiliatu gara, eta %41eko ordezkaritza dugu; estigmatiza dezatela hori. Karikaturetara jo izan dute, eta gero asko harriturik atera dira bileretatik, «pertsona normala da» esanez.\nZure hitzen gordintasunak lagunduko zuen akaso?\nArazoak gordinki azaltzea eta jatorra izatea bateragarriak dira. Guk ez dugu inor iraindu sekula, eta garbi dugu, mezua likido egiten badugu hobeto irents dadin, jendea nahastuko dugula azkenean. Guk ez dugu mundu guztia pozik eduki nahi.\nErakundeak, oro har, ez daude pozik zuekin, bistan da.\nGuk ez dugu ezer espero eskuinetik. Neoliberalismoan eta autoritarismoan ari dira, eta multzo horretan sartzen dugu EAJ. Marra gorri asko ari dira, demokratek ez lituzketenak pasatu behar.\nElkarrizketa soziala instituzionalizatzeko dekretua, adibidez, lan itunak gutxiengoan egin daitezen lehendakariaren oniritzia... Hori ez da demokrata baten jarrera.\nHitz egin dezagun ezkerraz. LABekin aliantza estrategikoa egitea eragotzi zuen liderra izango zara gerora?\nEz. ELAren eta LABen arteko aliantzaren hipotesiaren gaitasun posible guztia ez da sekula ikusi. Lizarra-Garazira heldu ginenean, LABi esan genion itun hori klaseen artekoa zela, eta beste eredu bat eraiki behar genuela elkarrekin, gizartea oinarri hartuta. Mallabiko goi bileran, 1999an, esan genien gure artean ez lehiatzeko erresistentzia kutxaz aritu behar genuela, besteak beste. Bi sindikatu, eredu bat.\nEsan ziguten erosteko eskaintza publiko oldarkor bat zela hori. Gero, esan zuten proposamen hori egin genuenok ez genuela ezagutzen ezker abertzalea. Eta egon zen argi eta garbi esan zuenik «orain guri dagokigu haztea». Artean ETA ez zela itzuliko uste genuen denok, eta LABek aurreikusi zuen asko haziko zela. Ez zen posible izan aliantzarik.\nHogei urte joan dira ordutik. Orain ere ez da posible. Kritika handiak egiten dizkiezu LABi eta EH Bilduri; ematen du haiekiko tartea handitzen saiatzen ari zarela. EAJ haserre daukazue, baina agian ez hainbeste, ezta?\nGuk uste genuen ETAren ondoren ezkerrak ezkerrera egingo zuela, baina gaur-gaurkoz ez du konpromisorik nahi gurekin. Hor dago Kutxabank, EAEko aurrekontuen negoziazioa, Gipuzkoan egin zuten kudeaketa, Nafarroakoari aldaketa politiko eta soziala esatea...\nEH Bilduk eta LABek amen esan behar diote ELAk proposatzen dien guztiari aliantza estrategikoa egon dadin?\nEz, inondik inora, baina egunkarien bidez jakin izan dugu zer jarrera zuten hainbat gai zehatzen inguruan. Eta zilegi da haien jarrera, baina, era berean, zilegi da guk kritika egitea herri ekinaldi legegileekin gertatu denari buruz. Ezkerreko agintariei entzun diegu esaten gai sozialak ez direla errentagarriak. EAJk garbi esan dio ezker abertzaleari sindikatuak ahazteko instituzioetan edo sisteman sartu nahi badu.\nAkusazio larria da hori...\nEzker abertzaleari egiten diogun kritika ez da gutxiespen kritika bat, arrangura kritika bat baizik.\nUlertu dut ELAk ez duela inolako ardurarik aliantza estrategiko posiblerik lortu ezin bada.\nLABekin sinatu genuen azken agiriko edukietan ez dugu ikusten ezker politikoa, benetan.\nBaina LAB ez da alderdi politiko bat. LABen ardurak LABenak dira, ezta?\nBaina horregatik azaldu dut nondik gatozen. Gehiengo sindikalaren balizko gaitasun dena ez dugu ikusi, ezker abertzaleak herri akordioak nahi dituelako EAJrekin. Ezker abertzalean, arduradun batzuek garbi esaten dute bereizi egin behar dela zerk duen lehentasuna, eta sindikatuak xerpa baten modura ikusten dituzte. Gu ez gara inoren xerpa, guk interes propioak dauzkagu.\nLAB beti izan da ezker abertzalea eta beti izan da sindikatua, ordea.\nHorrela da. LAB sindikatua beti izan da ezker abertzalearen zati bat, eta aliantza zertarako nahi dugun pentsatu behar dugu. Ez dugu nahi tresna bat izan dadin alderdikeriatan aritzeko.\nEH Bilduri begira esaten duzu?\nGuri ezker abertzaleak aitortu digu EAJ ez dagoela; ez dagoela erabakitzeko eskubidearen ikuspegiarekin lanean. EAJk dio Gasteizko Legebiltzarretik ateratzen denak ezin duela Madrilen arazorik sortu; «ez gara izango EH Bilduren bahitu», diote. Ortuzarrek paparra ateratzen du Espainian ez dutelako izan inoiz ere hainbesteko eraginik. Eta Urkullu mobilizazio soziala gutxiesten azaltzen da egunkarietan. EAJ ez badago, zergatik tematu bide horrekin? EAJren helburua estatutua betetzea da, eta inboluzioa garaipena balitz bezala saltzen ari da.\nELA da gaur egun subiranotasunaren zaindaria?\nGuk ez dugu sinesten ezkerra saiatzen ari den saio horretan. Eskumenen transferentziaz hitz egiten digute, eta gero ezin dira lan eskaintza publikoak egin edo soldatak igo, Madrilen jarritako mugak daudelako gainetik. Ezker politikoak har ditzake bere erabakiak, baina LAB horren parte denez, LAB ere baldintzatuko du.\nPolitikan sartu zara buru-belarri. Negoziazio kolektiboan ere badira aldeak ELAren eta LABen artean. Inoiz baino urrunago zaudetela ematen du.\nPrekaritatea, lan pobrezia eta soldata arrakala ekintza sindikalaren oinarrian jartzen baditugu, indarrez joan behar dugu, lan gatazkak eraginez; bestela ez da lorpenik izango. Eta LAB esaten ari da greba laburrak eta eraginkorrak nahi dituela... Ez dago kristalezko bola bat jakiteko greba batek noiz emango duen emaitza. LABek, bere eguneroko jardunean, antz handiagoa dauka CCOOrekin eta UGTrekin gurekin baino. Gu ez gara erotu; greba ez dugu helburu, bitarteko baizik. Desadostasun sakonak ditugu LABekin, eta ez dira berehala konponduko.\nELAk idazkari nagusi nafar bat izango du EAEko agintariekin negoziatzeko. Mitxel Lakuntza lurraldetasunari begira ere hautatu duzue?\nNafarroa Euskal Herria da. Ez digute hori galdetu karguan bizkaitar, gipuzkoar edo arabarrak izan direnean.\nLau lurraldetakoak izango dira, beraz, baina emakumerik ez oraindik.\nPertsonarik egokiena hautatu dugu. Sindikatuan, ordea, eraldaketa izugarria izan dugu generoari begira: 36 kidetik 21 emakumeak dira Nazio Batzordean, eta lantaldearen erdia baino gehiago dira emakumeak. Emakumeak ari dira gidatzen eboluzio hori ELAn.


Gris - Diario de Noticias de Navarra\n295 nuevos casos de infección por Covid-19 detectados el domingo en Navarra\njuanra madariaga 28.12.2020 | 23:50\nPorlanezko aro grisean bizi gara. Naturak ez du garrantzirik, zuhaitzak, baratzeak, lorategiak dekoraziozko elementutzat har-tzen dira, betetzen duten funtzioez haratago. Ez dute ezertarako balio hiri handietako parkeetako aurpegi polita erakusteko ez bada. Mantendu beharrean, hobe da porlanezko geruza sendo bat jartzea gainean eta jende guztiak ulertuko du hirian gaudela, hirian asfalto gainean ibili behar garela, grisa eta beltzak direla gure kolore printzipalenak. Berdea kanpoan dago, hirietatik at, mendietako ikurrak dira kolore horiek.\nAuzunean horrelako erabakia hartu dute auzunean bizi ez diren politikoek. Plaza bat zegoen auzotegian, aspaldi batean auzolanean eraiki genuena, auzotarren artean; toki desatsegin bat jolasteko eta egoteko gune bilakatzeko ametsa izan zen hura. Zuhaitzak landatu ziren eta hura bertan batzeko toki bihurtu zen. Urteetan izan da plaza hori hor. Oraingo sasoian Olentzeroa kantatzen zuen auzokideek osaturiko talde batek, eta gero bertan erretzen zen paperez beteriko Olentzero faltsua. Bertan Gabonetako kantak eta txokolatea banatzen ziren giro bikainean.\nDuela aste batzuk bulldozerrak eta bestelako makinaria ekarri zituzten eta dena altxatzen hasi ziren. Zegoena berriztatzeko, ederrago bat jartzeko izango zelakoan nengoen. Bai zera! Zuhaitzak moztu dituzte eta Bilboko harlauzez bete dute zorua. Orain dena da bat, grisa, uniformea, hiritarra, ho-tza. Ez dakit gerora lorategi txikiren bat landatuko ote duten, zuhaixkaren bat jarriko ote duten, baina oraingo itxura negargarria da.\nEz dago zertan dena suntsitu. Naturaren espazioari beti eman ahal zaio forma bat, abstrakzioa egin barik. Presaka kentzen da erabat adaptaturik dagoena transitorako espazio berri bat sortzeko, berdeguneak, zuhaitzak€ hondamendi arautu baten bidez kenduz.\nOrain ez dago landaredirik, inguruko txoriek alde egingo dute, bertako eraikinak handiagoak eta deshumanizatuagoak irudituko zaizkigu, eta jolasteko eta egoteko plazatxo hura espaloi handi bat bihurturik geratuko zaigu. Gris.\nLa quinta ola remite en Navarra pero crece su impacto en los hospitales\nLintzoain, el merecido descanso\nLlaman a combatir el sedentarismo después de los aislamientos por Covid\nHoy se abre en Navarra la citación para la vacuna a la franja de 16 y 17 años\n´La ola que no se vio venir´: las señales de alerta se ignoraron una vez más\n"¿Cuarta, quinta ola...? Se busca el equilibrio entre pandemia y economía, pero el virus siempre gana"


'Lehen aukera herria' bonuen programa abiatuko dute Debako Udalak eta Debalaik elkarlanean — Debako udala\nAurretik egindako horrelako ekimenak baino zabalagoa izango da oraingoa, eta, programara atxikitu ahal izango dira herriko saltoki eta establezimendu guztiak, artisau dendak eta merkatura bertaratzen diren ekoizleak, baita herriko jatetxe eta tabernak ere.\n50 euroko 665 bonu banatuko dira. Bonu bakoitza 5 azpi-bonutan banatuko da, kolore desberdinekoak, eta non erabili daitezkeen ere zehaztuko da. Hau da:\n1go azpi-bonua: arropa, osagarriak eta herriko artisauen produktuetan.\n2. azpi-bonua: zerbitzuetan (ileapaindegi, fisioterapia, estetika, gestoria, aseguruak, liburu denda, burdindegi, loradenda, inprimategi, iturgintza, erreforma dendak).\n3. azpi-bonua (5 €-ko 2 bonu): elikaduran (okindegi, arrandegi, harategi, ekodenda, fruta denda, merkatuko postuetan).\n4. azpi-bonua (5€-ko 2 bonu): ostalaritzan (tabernak, jatetxeak, kafetegiak).\n5. azpi-bonua: erosleek kanpainara atxikitako edozein establezimendutan erabili ahalko dituzte.\nBonuek 50 euroko balioa izango dute; horietatik 15 euro Debako Udalak ordainduko ditu, eta gainerako 35 euroakbezeroek. Kontsumitzaileak 16 urtetik gorakoak eta Deban erroldatua egon behar dute; bakoitzak gehienez 2 bonu erosi ahal izango ditu.\nDebako Udalak 10.000 euro bideratuko ditu 'Lehen aukera herria' bonuen zenbatekoa ordaintzeko.\nProgramara atxikitu nahi duten establezimenduek Udalaren webgune honetan dagoen dokumentua bete eta Debalai Elkartera (ibonerra@gmail.com) bidali beharko dute. Edozein zalantza argitzeko (T. 943 192 452) deitu daiteke.


Roncey - Wikipedia, entziklopedia askea.\nCanton of Cerisy-la-Salle (en)\n48° 59′ 22″ N, 1° 20′ 01″ W / 48.9894°N,1.3336°W / 48.9894; -1.3336Koordenatuak: 48° 59′ 22″ N, 1° 20′ 01″ W / 48.9894°N,1.3336°W / 48.9894; -1.3336\nMontpinchon, Grimesnil, Guéhébert, Notre-Dame-de-Cenilly, Saint-Denis-le-Gast, Saint-Denis-le-Vêtu eta Saint-Martin-de-Cenilly\n405 (%50.8) 399 (%50.1)\nRoncey Frantziako udalerria da, Mantxa departamenduan dagoena, Normandia eskualdean. 2013an 785 biztanle zituen.\n2007an Roncey udalerrian erroldatutako biztanleak 785 ziren. Familiak 326 ziren, horien artean 106 pertsona bakarrekoak ziren (29 bakarrik bizi ziren gizonak eta 77 bakarrik bizi ziren emakumeak), 102 seme-alabarik gabeko familiak ziren, 98 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 409 etxebizitza zeuden, 334 familiaren etxebizitza nagusia ziren, 56 bigarren erresidentzia ziren eta 20 hutsik zeuden. 401 etxeak ziren eta 5 apartamentuak ziren. 334 etxebizitza nagusietatik 194 bere jabearen bizilekua ziren, 139 alokairuan okupaturik zeuden eta 2 doan lagata zeuden; 22 etxek bi gela zituzten, 48 etxek hiru zituzten, 113 etxek lau zituzten eta 151 etxek bost zituzten. 299 etxek euren parking plaza propioa zuten azpian. 162 etxetan ibilgailu bat zegoen eta 124 etxetan bat baino gehiago zituzten.\nRoncey udalerriko biztanleria-piramidea 2009an .\n2007an lan egiteko adina zuten pertsonak 432 ziren, horien artean 309 aktiboak ziren eta 123 inaktiboak ziren. 309 pertsona aktiboetatik 283 lanean zeuden (169 gizon eta 114 emakume) eta 26 langabezian zeuden (10 gizon eta 16 emakume). 123 pertsona inaktiboetatik 39 erretiraturik zeuden, 33 ikasten zeuden eta 51 "bestelako inaktibo" gisa sailkaturik zeuden.\n2009an Roncey udalerrian 347 unitate fiskal zeuden, 824,5 pertsonek osaturik. Pertsona bakoitzeko diru-sarrera fiskalaren mediana urteko 14.269 euro zen.\n2007an zeuden 34 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 5 eraikuntza enpresak ziren, 9 ibilgailuen saltze eta konpontze enpresak ziren, 6 garraio enpresak ziren, 3 ostalaritza eta jatetxe enpresak ziren, 2 finantziazio enpresak ziren, 1 higiezinen enpresa zen, 2 zerbitzu enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 10 zerbitzu publikoetatik, 1 posta bulegoa zen, 1 banku bulegoa, 1 ibilgailuen konpontzeko eta nekazaritza tresnetako lantokia, 1 autoeskola, 1 igeltseroa, 2 zurginak, 1 argiketaria, 1 ile apaindegia eta 1 jatetxe.\n2000. urtean Roncey udalerrian 40 nekazaritza-ustiategi zeuden, 828 hektarea erabiltzen.\nGuéhébert (3,6 km)\nMontpinchon (3,8 km)\nSaint-Martin-de-Cenilly (3,9 km)\nOuville (4,0 km)\nGrimesnil (4,2 km)\nSaint-Denis-le-Vêtu (5,1 km)\nCerisy-la-Salle (5,4 km)\nSaint-Denis-le-Gast (5,5 km)\nNotre-Dame-de-Cenilly (5,6 km)\nBelval (5,9 km)\nBNF: 15262411p (data)\nOrriaren azken aldaketa: 15 martxoa 2021, 22:19.


EHUk Blockchain Teknologiako eta Kriptoekonomia Berezko Masterra abiarazi du - Deia\nArtxibozko irudia. UPV/EHU\nBILBO. Hamar urte pasa dira Laszlo Hanyeczek bitcoin erabiliz bi pizza erosi zituenetik. 10.000 bitcoin ordaindu zituen orduan. Gaur egungo trukea kontuan hartuz gero, bi pizza horiek 83 milioi eurokoak izango lirateke. Orain, hamar urte geroago, Euskal Herriko Unibertsitateak Blockchain Teknologiako eta Kriptoekonomia Berezko Masterra jarri du martxan.\nHorrela sortu zen kriptoekonomia, finantza-merkatuak ulertzeko modua irauli duen diziplina, kontu-liburu bat modu deszentralizatuan inplementatzen baitu (banku zentral baten beharrik gabe). Liburu horretan idazten dira transakzioak, bertako kontu-unitate edo token batean oinarrituta, bitcoin delakoa kasu. Hori blockchain teknologiari esker da posible; informazio-blokeak kriptografikoki kateatuta daude P2P protokoloen bidez, segurtasuna bermatzen duten lan-proban oinarritutako adostasun-mekanismoekin.\nGaur egun, proiektu asko daude teknologia horren erabilera zabaltzen saiatzen direnak, haren bi ezaugarri nagusiak, deszentralizazioa eta aldaezintasuna, aprobetxatuz: truke- eta finantza-plataforma deszentralizatuak, aktiboen tokenizazioa, token ez-suntsikorrak, ekoizpen-prozesuen trazabilitatea, erregistro-sistemak, biltegiratze deszentralizatua...\nTestuinguru horretan sortu da UPV/EHUko Blockchain Teknologia eta Kriptoekonomia berezko master berria. Graduondokoak ikasleei blockchain teknologiaren oinarriak helaraztea du helburu, baita ezagutza horrek gizartearentzat zein industriarentzat duen balioa ere. Urtebeteko iraupena eta 60 ECTS kreditu ditu masterrak eta Matematika, Fisika, Ingeniaritza, Ekonomia edo antzeko graduen oinarri zientifiko sendoa duten tituludunei zuzenduta dago. Aurez aurreko modalitatean emango da, Zientzia eta Teknologia Fakultatean (Leioa-Erandio eremua), astelehenetik ostiralera, 15:00etatik 19:00etara, urrian hasita.\nBlockchain jakintza-arlo zabalak (kriptografia, banatutako sistemak, jokoen teoria, ekonomia monetarioa, lengoaia eta sistema informatikoak, segurtasun informatikoa, etab.) biltzen dituen diziplina anitzeko teknologia denez, diziplina anitzeko izaera hori islatuko duen programa diseinatzea izan da masterraren erronka nagusia. Horretarako, UPV/EHUko bertako irakasleak eta ikertzaileak ditu, kualifikazio handiko kanpoko profesionalen talde batek indartuta, eta horien artean Kutxabankeko adituak nabarmendu behar dira.\nMugikortasunarekin, analitika aurreratuarekin, biometriarekin, adimen artifizialarekin eta blockchain-arekin zerikusia duten gaietan duten esperientziatik abiatuta, Kutxabankeko zenbait profesionalek masterrarekin lankidetzan jardungo dute, eta eskolak emango dituzte, sektore horri buruz duten ezagutza gerturatzeko; izan ere, sektore horretan teknologo espezializatuen presentzia ia negozio-arlo guztietara hedatzen ari da.\nGainera, eta finantza-erakundeak sustatzen duen tokiko talentua atxikitzearen aldeko apustuari jarraiki, Kutxabankeko profesionalek beren hitzaldietan sortutako baliabide ekonomikoak beka bat sortzera bideratuko dituzte, master berrian izena eman duen pertsona baten matrikula-gastuak ordaintzen laguntzeko.


SOZIOLOGIA ETA ZIENTZIA POLITIKOAREN XI. EUSKAL KONGRESUA - Asociación Vasca de Sociología y Ciencia Política\nby Asociación Vasca de Sociología y Ciencia Política | posted in: Sin categoría | 0\n"Gizarte Zientzia adia hiritar aktiboen garairako"\nIzen-ematea eta laburpenen bidalketa\nSoziologia eta zientzia politikoetako graduko ikasleei zuzendutako gunea\nTestuak aurkezteko arauak\nSoziologiaren ikusgaitasuna ahal diren esparru guztietan zabaltzea izan da Euskal Soziologia eta Zientzia Politikoaren Elkartearen ia jarduera guztien helburua, baina Soziologia eta Zientzia Politikaren Euskal Kongresuak antolatzea izan da horietan garrantzitsuenetako bat. Gero eta gehiago dira Kongresu horietara joaten diren komunikatzaileak eta parte hartzaileak, eta bereziki, gero eta gehiago dira ikerketa eremuak, eta hazkunde horretan espezializazioak zerikusi handia izan du barne heldutasunerako prozesu gisa.\nLehen Euskal Kongresua Bilbon izan zen, Kongresua baino gehiago Topaketa izan bazen ere, baina irteteko seinalea izan zen Kongresu horien behin betiko instituzionalizaziorako. Bigarrenarekin egonkortasuna lortu ondoren, Gasteizen egina 1992. urtean, arrez geroztik hiru urtean behin antolatu dira, estatukoak egiten diren urte beretan, hain zuzen ere. Zazpi Kongresuetatik sei Bilbon egin dira, bi Deustuko Unibertsitatean -1992 eta 2007-, hiru Miguel Unamuno Institutuan -1998, 2001, 2004-, eta beste bat Gasteizen – 1992-.\nKongresutik aurrera, Bilbon egina hura 1998. urtean, Elkartearen sorreraren hogeigarren urteurrena ospatzeko, gaikako lau alor finkatu ziren eta oso aldaketa gutxirekin eutsi zaie gaur egun arte. 2010eko otsailean egin zen VI. Kongresuan beste lan talde batzuk sortu ziren jada finkatuta dauden ikerketa taldeek proposatuta, eta horrek iragartzen digu seguru asko egitura berri bat sortuko dela laster, malguagoa eta espezializazio handiagoko alorrek osatua, etorkizun hurbilean topaleku gisa, egiaz eragileak izango diren sareen nodo gisa, jardungo dutenak.\nParte hartzaileei dagokienean, Kongresu horiek 1998. urtean eta 2001. urtean bizi izan zituzten une gorenak, 550 batzarkidetik gora izan baitziren eta 350 komunikaziotik gora egin baitziren urte horietan. Euskadin egiten diren egiazko Soziologiaren eta Zientzia Politikoaren erakusleiho paregabeak izan dira Kongresu horiek, eta komunikazio kopuru handiak izan dituzte Estatuko beste eremu batzuetatik ere.\nSoziologia eta Zientzia Politikaren Euskal Kongresuek tokiko interesak interes globalekin uztartu nahi izan dituzte, eta horrenbestez, izaera orokorreko interpretazio esparruak bideratzeko aukera bultzatzea izan da haien gaien eta arrazoien helburuetako bat, euskal gizartearen barne arazoak hobeto ezagutu ahal izateko betiere. Hona hemen gai horietako batzuk: «Eraldatzen gaituen etorkizuna », «Soziologiak noraez garaian »,\n«Trantsizioak. Erantzun berriak galdera zaharrei », «Gizartea eta Berrikuntza XXI. mendean », edo «Gizarte Zientzia berria aro berri baterako» .\n2015eko irailean egingo da, berriro ere Bilbon, Soziologia eta Zientzia Politikaren X. Euskal Kongresua, “Aldaketa etengabean dauden gizarteak: errealitate soziala eta erronka zientifikoa” gaiarekin. Hamargarren edizioa egingo du jada, inolako zalantzarik gabe, gizarte zientzien\nalorrean Euskadin egiten den jarduera garrantzitsuena eta Estatu osoko garrantzitsuenetakoa den Kongresu honek.\nUrteen joanean Espainiako Estatu osoan Soziologiarekin eta Zientzia Politikoarekin loturik lan egiten duten pertsonen funtsezko erreferentzia bilakatu da Euskal Kongresua. Horrexegatik beste komunitate autonomoetako hizlari eta komunikatzaile ugari joaten dira hartara.\n2015eko irailean Soziologia eta Zientzia Politikoaren X. Euskal Kongresua ospatu zen «Aldaketa etengabean dauden gizarteak: errealitate soziala eta erronka zientifikoa» lema pean. Guztira 270 komunikazio aurkeztu ziren eta EAEko eta EAE-tik kanpoko ikerlari bildu ziren.\nUrteen joanean, Euskal Kongresua Espainiar Estatu osoan Soziologia eta Zientzia Politikoaren inguruan lan egiten duten pertsonentzako funtsezko erreferentzia bilakatu da. Oraingo honetan, eta «Gizarte Zientzia adia hiritar aktiboen garairako» leloa oinarri hartuta, Soziologia eta Zientzia Politikoaren XI. Euskal Kongresua aurkeztu nahi dizuegu. Kongresua Bilbon izango da, bi egunetan zehar, 17 lantalde izango ditu eta baita aldibereko beste hainbat ekintza ere.\nIrailaren 6 eta 7an\nEkonomia eta Enpresa Fakultatea (Sarriko). Lehendakari Agirre Hiribidea, 83, Bilbo. Euskal Herriko Unibertistatea (UPV/EHU)\nUZTAILAREN 25RA ARTE\nAVSPko Bazkideak: 40€\nIkasleak eta langabeak: 45€ (AVSPko urte bateko insrkripzioa barne harzen du)\nUZTAILAREN 25TIK IRAILAREN 3RA\nBiltzarkideen arrera eta izen-ematea Sarrikoko Blanco Garrido eraikinaren atarian burutuko da irailaren 6 eta 7an 8:30ak eta 18:00rak bitartean.\n09:30-11:30 Lan taldeak\n11:30-12:15 Kafe etenaldia (inskripzioaren prezioan sartuta)\n12:15-14:15 Lan taldeak\n14:30-16:15 Lunch-a (inskripzioaren prezioan sartuta)\n16:30-19:00 Mahai-ingurua: Soziologia eta Zientzia Politikoa ispiluaren aurrean: nola ikusten gaituzte komunikabideek, politikak, hirugarren sektoreak eta enpresak?\nCarolina Pérez Toledo – Bizkaiko Emakumezko Enpresari eta Zuzendarien Elkartearen presidentea, EEZE. Zuzenbidean lizentziatua\nTeresa Laespada – Enplegua, gizarte inklusioa eta berdintasuna sustatzeko Foru Diputatua. Soziologoa.\nAlfonso Lopez Martinez – Euskadiko EAPNaren Koordinatzailea.\nFilosofia eta Hezkuntza Zientziak\nPedro Ontoso – El Correo-ren Zuzendariordea. Kazetaria eta soziologoa\nModeratzailea: Xabier Aierdi Urraza\n14:30 AVSP-aren batzarra\nEKAINAREN 18 Laburpenak bidaltzeko epea\nUZTAILAREN 18 Koordinatzaileek erantzuteko epea\nAmaierako testuak bidaltzeko epea eta jarraitu beharreko arauen berri kongresuaren ondoren emango da (testua argitaratu nahi duten autoreentzat. Formatu digitala, Aktak ISBNarekin)\n“Gizarte Zientzia adia hiritar aktiboen garairako” Soziologia eta Zientzia Politikoaren XI. Euskal Kongresura etortzeko edota bertan komunikazio aurkezteko interesa duen guztiak izen-emateko fitxa bete eta ondorengo helbidera bidali beharko du: avsp@avsp.eus\nKomunikazio bakoitzak ezingo ditu 4 sinatzaile baino gehiago izan.\nEgile bakoitza, gehiengoz, 2 komunikaziotan azaldu ahal izango da.\nSinatzaile guztiek ziurtagiria lortzeko aukera izango dute, baldin eta kongresuan izena eman badute.\nDiru-sarrera edo banku-transferentzia (Kutxabank: ES65 2095 0218 8420 0019 1049 edo Laboral Kutxa: ES92 3035 0064 28 0640025799) kontu korrontean egin beharko da, Soziologia eta Zientzia Politikoaren Euskal Elkartearen izenean eta izena ematen duen pertsonaren izen-abizenak zehaztuz. Bankuko egiaztagiria honako helbidera bidali beharko da: avsp@avsp.eus\n1 Lana, enpresa eta teknologia berriak Luis Belaustegi, Beatriz Otero\n2 Gizarte-bazterkeria eta hirugarren sektorea Ekhi Atutxa, Jezabel Lucas\n3 Komunikazioa eta kuktura Iziar Basterretxea, Jone Goirizolzarri\n4 Migrazioak Julia Shershneva, Iraide Fernández, Trinidad Vicente\n5 Hiri soziologia Marian Ispizua, Amaia Izaola\n6 Egungo erronka teoriko berriak Josetxo Beriain, Celso Sanchez, Jose María Pérez Agote\n7 Metodologia eta ikerketa soziala Nerea Linaza, Cristina Lavía, Andrés Dávila\n8 Generoaren soziologia Raquel Royo, Estíbaliz de Miguel\n9 Nazioateko harremanak: gatazkak, garapena eta lankidetza Iratxe Perea, Montserrat Pintado\n10 Identitatea, hizkuntza eta nazionalismoa Ane Larrinaga, Ander Vizán\n11 Eragileak, jarrerak eta portaera politikoak Carmelo Moreno, Catalina Uztanga\n12 Politika publikoak eta gobernantza Sergio Pérez, Alberto de la Peña\n13 Landa soziologia eta elikadura-sistema Beatriz Izquierdo, Guadalupe Ramos\n14 Biztanleria eta osasuna Yolanda González, Erika Valero\n15 Soziologia juridikoa Iker Barbero, Iker Navaskues, Monica Acosta García\n16 Hezkuntzaren soziologia Elisa Usategi, Ana Irene del Valle\n17 Partaidetza, demokratizazioa eta aldaketa politikoa Andere Ormazabal, Igor Ahedo\nAurtengoan, Soziologia eta Zientzia Politikoetako graduko ikasle direnek, bertaratzeko edota lanak (irakasgaietakoak, GRAL-a, etab.) aurkezteko, elkarrizketa eta ezagutzen elkartrukea erraztuko duen gunea izango dute. Izen emateek urrats berberak jarraituko dituzte “Eraikitzen ari garen Soziologia eta Zientzia Politikoa: Soziologia eta Zientzia Politikoetako graduko ikasleen topaketa gunea” adieraziz.\nLAN TALDEKO BILERAK\nTestuak jasotzeko azken eguna 2018ko abenduaren 14a izango da.\nHarremanetarako egileak eta egile kopurua\n– Egile batek baino gehiagok osatutako proposamenetan, harremanetarako egilea zein den zehaztu beharko da; sinatzaileetako edozein izan daiteke, egileen hurrenkera kontuan hartu gabe.\n– Harremanetarako egilea izango da lantaldearekiko solaskidea.\n– Lau sinatzaileko muga jarriko da dokumentu bakoitzeko, eta egile bakoitza gehienez ere bi dokumentutan egon ahal izango da.\n– Lantaldearen koordinatzaileei bidaliko zaizkie testuak, eta haiek berrikusiko dute bai aurkeztutako testuaren forma bai edukia.\n– Berrikuspenean forma edo eduki aldetik gabeziak daudela ikusiz gero, itzuli egingo da testua.\n– Bidalitako lanak aurrez argitaratu gabeak izango dira.\n– Euskaraz edo gaztelaniaz bidali ahal izango dira.\n– 4.500-5.000 hitzeko luzera eduki behar dute testuek, grafikoak, taulak, bibliografia eta oharrak kontuan hartuta.\n– Informazio honek agertu behar du testuko lehen orrialdean:\nIzenburua, laburpena eta gako-hitzak gaztelaniaz edo euskaraz eta ingelesez. Beharrezkoa izanez gero, gehienez ere 40 karaktereko azpititulu bat jarriko da, hori ere Euskal Autonomia Erkidegoko bi hizkuntza ofizialetako batean eta ingelesez. Laburpenak gehienez ere 250 hitzekoak izango dira.\nEgilearen/egileen izena eta bi abizen.\nFiliazio instituzionala: unibertsitate edo zentroa, departamentu edo unitatea, hiria eta herrialdea.\nPosta elektronikoaren helbidea. Korrespondentzia guztia helbide elektroniko horretara bidaliko da. Artikulu batek egile bat baino gehiago baditu, zehaztu egingo da zein pertsonak izango dituen posta bidezko harremanak koordinatzaileekin.\n– Letra-mota: Garamond 12, eta 1,5eko lerroartea, justifikatuta.\n– Ahalik eta ohar gutxien eta ahalik eta laburrenak jarriko dira, eta behar direnak orri-oinean jarriko dira, Garamond 10 letraz.\n– Grafikoek eta taulek zenbakituta egon behar dute, eta bakoitzari dagokion izenburua jarri behar zaio. Irudi moduan sartuko dira testuaren gorputzean. Ez da kalkulu-orrien programetako (adibidez, Microsoft Officeko Excel) fitxategirik sartuko testuetan. Testu-prozesadoreek irudi gisa itsasteko funtzioa dute, kalkulu-orriko programa bateko grafikoak eta taulak txertatzeko.\n– Orriei zenbakia jarriko zaie orri-oinean; laburpenaren orria izango da lehena, eta 1 zenbakia eramango du.\n– Testuko atalei zenbakia jarriko zaie, eta letra xehez eta lodiz idatziko zaie izenburua (gehienez ere hiru maila izango ditu numerazioak). Adibidez:\n1.1. Konbergentzia europarraren azalpen neofuntzionalista\n1.1.1. Konbergentzia lan-harremanen sistemetan\nAipuak eta erreferentziak arau hauei jarraituz idatziko dira:\nAipuak testuaren gorputzean jarriko dira.\nParentesi artean jarriko dira, eta egilearen abizena, urtea, eta, beharrezkoa izanez gero, aipatutako orrialdeak zehaztuko dira; adibidez, (Boudon, 2004: 73). Hitzez hitzeko aipuak kakotx artean jarriko dira, eta haren atzetik, dagokion erreferentzia parentesi artean, orrialdeak ere nahitaez zehaztuta.\nEgile baten bi lan urte berekoak izanez gero, urtearen atzetik hizkiak jarriko dira letra xehez, bereizteko; adibidez, (Boudon, 2004a: 73).\nBi egile egonez gero, bien abizenak aipatuko dira, eta «eta» jarriko da lotura egiteko: (Bowles eta Gintis, 2005). Bi egile baino gehiago egonez gero, lehen egilearen abizena aipatuko da, eta ondoren, «et al.» jarriko da: (Bowles et al., 2005). Hala ere, amaierako bibliografiaren erreferentzian, egile guztiak izendatu ahal izango dira.\nTestuan aipatutako lanak bakarrik jarriko dira bibliografian, eta aipatutako lan guztiak jarriko dira.\nDigital Object Identifier (DOI) identifikatzailea duten aipu eta erreferentzia guztiei identifikatzaile hori jarriko zaie bibliografian.\nTaulak, grafikoak eta eskemak/irudiak\nLanean ageri diren elementu ez-testualak, hau da, taulak, koadroak, mapak, grafikoak, ilustrazioak eta abar, testuari dagokion zatian txertatuko dira. Horrez gain, aparteko artxibo batean entregatuko dira: editagarriak diren grafikoak Word edo Excel formatuan, eta mapak, ilustrazioak eta irudiak, berriz, jpeg edo tif formatuetan (300 ppp). Guztiei zenbakia eta izenburua jarriko zaie, taula edo grafikotik kanpo. Iturria oinean zehaztuko da, eta testuan esplizituki aipatuko dira elementu ez-testual horiek. Letra-mota dokumentuaren gainerako zatiko berbera izango da, hau da, Garamond 11.\nTaulek formatu soila izango dute, eredu honen modukoa:\nSexua 2008 2012\nGizona 323.905 76,3 311.123 69,2\nEmakumea 100.498 23,7 138.754 30,8\nGuztira 424.403 100,0 449.877 100,0\nIturria: Geuk egina, INEren 2012ko datuetatik abiatuta.\nTauletako errenkaden artean ez da tarterik utzi behar. Orrialde erditik gora hartzen duten taulak eranskin moduan joango dira.\nGrafikoak ezin dira formateatuta egon; ezin dira irudiak izan; eta letra-mota dokumentuko gainerako zatiko berbera izango da.\nIrudiek, eskemek eta abarrek ere letra-mota berbera izan behar dute: Garamond.\nBibliografia-erreferentzien zerrenda osoa testuaren amaieran jarriko da, eta «Bibliografia-erreferentziak»\nizango du izenburua.\nGizarte-zientzietako aldizkarietako ohiko ereduarekin bat eginez, elkarteak APA formatua erabiltzen du (informazio gehiago nahi izanez gero, egin kontsulta esteka honetan: http://www.apastyle.org/). Erreferentzien zerrenda egin behar dutenean, formatu horretan egiten dutela zaindu behar dute egileek.\nHala, arau hauei jarraituz idatzi behar dituzte erreferentziak:\nTestuan aipatutako lanak bakarrik sartuko dira amaierako bibliografian, eta aipatutako lan guztiak sartuko dira.\nDigital Object Identifier (DOI) identifikatzailea duten aipu eta erreferentzia guztiei jarri egingo zaie identifikatzailea.\nEgileak hurrenkera alfabetikoan aipatuko dira, abizenaren arabera. Egile berberari erreferentzia bat baino gehiago eginez gero, ordena kronologikoa erabiliko da. Lehenik eta behin, egileak bakarrik egindakoen erreferentziak jarriko dira; bigarrenik, egileak egindako konpilazioak; eta azkenik, egileak beste egile batzuekin egindako lanak.\nEgile batek lan bat baino gehiago argitaratu baditu urte berean, argitaratutako urtearen atzetik hizki bat jarriko da letra xehez (a, b, c), bereizteko.\nBibliografia. Formatu honen arabera idatziko da, eta erreferentzia guztietan koska frantsesa utziko da.\nLiburuak: Egilearen abizena, Egilearen izena, urtea parentesi artean, Izenburua letra etzanez, Argitalpen-lekua eta Argitaletxea. Hona hemen adibide bat:\nLopez, Antonio (2006) Soziologia, Madril, Editorial Sierpes.\nLiburuko kapituluak: Egilea(k), urtea parentesi artean, “Kapituluaren izenburua” in Edizioaren edo konpilazioaren egilea, Liburuaren izenburua (letra etzanez), Argitalpen-lekua, Argitaletxea, kapitularen orrialdeak. Adibidez:\nLopez, Antonio (2006) “Lanaren soziologia” in Lopez, A. (ed.) Soziologia, Madril, Editorial\nSierpes, 50.-70. or.\nAldizkarietako artikuluak: Egilea(k) (urtea) “Artikuluaren izenburua” in Aldizkariaren Izenburua\n(letra etzanez), liburukia eta zenbakia, artikuluaren orrialdeak. Adibidez:\nLopez, Antonio (2006) “Ekintzaren soziologia” in Soziologia aldizkaria, 1. lib., 2. zk., 7.-36. or.\nErakundeek argitaratutako lanak: Erakundea (urtea) Izenburua, Argitalpen-lekua, Argitaletxea.\nINE (2006) I+G estatistikak, Madril, INE.\nInterneteko artikuluak: Egilea(k) (urtea) “Izenburua” eskuragarri hemen: URLa. Adibidez: Lopez, Antonio (2006) “Soziologia” eskuragarri hemen: http://www.sociologia.org/libros.html.


XII Euskal CONFINT 2022 Ebaluazioa\nBesarkada batez jartzen dizugu egindako Euskal CONFINT-eko\nEmaitzek esaten dute arrakastatsua izan dela, parte hartu dugun guztion lana eta arduraren ondorioz.\nBeraz zoriondu ahal dugu gure burua.\nBaina merezi du goraipatzea txosteneko bi puntu:\nBideratzeilaen lana (13. itema) non Euskal CONFINT parte hartu duten ikasleek\nbideratzaileen lanaren zailtasunak atzeman eta goraipatu dituztelarik, CONFINT-erako ordezkariek ia aho batez ondo eta oso ondo baloratu baitduten bideratzaileek egindako lana konferentzian.\nBalorapen bikain horren zergatik bat, bideratzeileak izandako jarreran datza: lan egiteko eta lan egin arazteko prest atzeginak izaten. Bereziki partehartzailek bideratzaileen partetik jasoriko laguntza eman diotela azpimarratu dute. Eta saioetan emandako azalpenak argiak kontsideratu dute. Euren tailerrak aurrera eramateko prestaturik zeuden bideratzaileak eta antolatu egin dutela ere.\nPartaideek azpimarratu dute adin berekoak izateagatik bideratzaileekin zeukaten hurbiltasuna.\nLan taldeetan eta tailerretan oso giro ona lortu dute,\nEta ere ikasketa iturria izan dira.\nHobekuntza pare bat agertu dira ere.\neta beste aldetik ikaslea eta CONFINTaren arteko elkar eragina (15 item). Bertan hauxe atzematen da:\nParte hartu duten ikasleen esanetan gehien aipatzen duten CONFINT eragina egindako ikasketekin harremanduta dago. Ikasi dena da gehien aipatzen dena. Baina ikasketa horiek aplikaziotara bideratuak izan daitezkeela ere azpimarratzen da euren erantzunetan. Ikasi dena ikastetxean aplikatu ahal dira.\nBereziki azpimarragarria da ere zeintzu izan dira pertsona moduan jasaniko aldaketak, kontzientzia gehiago, konfiantza eta sendotasuna, beste gauza handiago parte sentitzea… Eta aldaketa hori eskala aldaketa bat egin dela ere adierazten dute ikasleek. Eta akziorako ekimen edo dei baten oihartzuna entzuten da ere esandako ekarpenen artean. Eta aldaketa hori ere kolektiboa izan behar dela ere adierazten da.\nIritzien artean, azken elementu aipagarria baina ez garrantzi guttiena, lagun berrien artean sozializatzeko CONFINT-ek ematen duen aukera aipatzen da ere.\nEtiketak: #euskalconfint22, 2020-2021 ikasturtea, Ebaluazioa\nXII Euskal CONFINT 2022 Ordezkaritza\nGazteak gaztea aukeratzen duela CONFINT prozesuko oinarrietako bat da. Horri jarraituz, XII. Euskal Confint-eko ordezkari bozketa prozesua aurrera eraman duzue. Eskerrik asko parte hartu duzuen guztioi. Azpimarratu nahi ditugu ordezkariak aukeratzerako orduan adierazi dituzuen gogoetak. Eredugarriak izan dira eta horiekin erronka polita jarri diozue Euskal CONFINT-eko IRAES21 ordezkaritza berriari.\n8 lagun izendatu dituzue, boto gehien izan dutenak alegia:\nZumaiako Zumaiena ikastetxeko Andrea Sa.\nZornotzako Andramari ikastolako Amaiur Ar.\nElorrioko Elorrio BHI ikastetxeko Maddi Sa. de Sam.\nOñatiko Oñati BHI ikastetxeko Aiert Al.\nElorrioko Elorrio BHI ikastetxeko Haizea Ga.\nLoiuko Urdaneta ikastetxeko Haizea Ar.\nIurretako Orobiogoitia BHI ikastetxeko Pello Mu.\nZumaiako Zumaiena ikastetxeko Kira Se.\nEta haiekin batera, beste hiru lagun ditugu ordezko moduan.\nGaldakaoko Eguzkibegi ikastolako Aritz Ma. ordezkoa\nZornotzako Andramari ikastolako Txomin Ir. ordezkoa\nBarakaldoko El Regato ikastetxeko Irene Ar. ordezkoa\nZorionak aukeratuak izan zaretenoi. Zorionak ikasle denoi ikasturtean zehar eta maiatzaren 11n egindako lanagatik!\nEgilea: IRAES 21 ordua: 09:01 iruzkinik ez:\nEtiketak: #ConfintEU, 2021-22 ikasturtea, ordezkaritza, XII Euskal-CONFINT 2022\nGaur, 2022ko maiatzaren 11n Euskal CONFINT ospatu dugu 2700 ikasleen ordezkariok Madariaga Dorretxean (XV.mendeko erain berritu batean).\nXII. CONFINT egin dugu. CONFINT idei hau Brasilen sortu zen orain dela 15 urte eta ikasleak hitza hartzeko eta beraien erantzukizunak zabaltzeko sortu zen.\nAurten klima aldaketari buruz lan egin dugu ikastetxeetan eta gaur CONFINT-ean talde eta aktibitate ezberdinen bidez\n(denbora kutxa, kartela/posterra, komikia (erretograma), manifestua, bertsoak, dantza+antzerkia eta musika) gure konpromisoak elkartu eta zabalduko ditugu.\nOndo pasatzen gain, asko ikasi dugu.\nKlima aldaketaren inguruan hausnartu ondoren, hainbat ondorio eta kompromisu atera ditugu, adibidez: autoen erabilpena gutxitzea garraio publikoa erabiliz, energia eta materialen kontsumoa gutxitzea, energia berriztagarriak aukeratzea, zuhaitzak landatzea, etab...\nEta ez bagara gu, nortzuk, eta ez bada orain, noiz?\nElgoibar Ikastolako CONFINT\nHemen bidaltzen dizuet Elgoibar Ikastolan egin berria dugun ikastetxeko Confintari buruzko informazioa. Espero zuen gustokoa izatea.\nEuskal CONFINT-ean ikusi arte\nEgilea: IRAES 21 ordua: 20:05 iruzkinik ez:\nEtiketak: 2021-22 ikasturtea, Elgoibar Ikastola, Ikastetxeko CONFINT\nZornotzako Andramari Ikastolako CONFINT\nHemen duzue gure CONFINTko konpromisoak. Azalduko ditugu datozen Euskal-CONFINTean.\nEtiketak: 2021-22 ikasturtea, Andramari Zornotzako ikastola, Ikastetxeko CONFINT\nSanturtziko San José-Carmelitas Eskolako CONFINT\nSanturtziko San José Carmelitas ikastetxean eskolako CONFINT landu dugu, Ingurumen Batzordeko bigarren hezkuntzako ikasleen ordezkariekin asanbladan.\nBilera honetan ideiak bildu ditugu gure ikastetxean klima aldaketaren aurka egiten den lana hobetzeko, eta zuzendaritza-taldeari aurkezteko konpromisoa hartu dugu.\nOrain espero dugu zuzendaritzaren laguntza izatea, zenbat eta ideia gehiago martxan jarri, orduan eta hobeto\nUne honetan dokumentua aurkeztuta dago eta haiek aztertzeko zain gaude.\nHemen duzue dokumentua.\nEtiketak: 2021-22 ikasturtea, Ikastetxeko CONFINT, San Jose Carmelitas\nBilbaoko Artxandapeko Ikastolako CONFINTa\nAurten ere Artxanpeko Ikastolan CONFINT-a ospatu dugu, eta ardatza izan da kutsadura akustikoa, ikastetxean erronka dugu eta.\nEuskal Confint-ean ikusi arte.\nEtiketak: 2021-22 ikasturtea, Artxandape Ik., Ikastetxeko CONFINT\nBermeoko Sagrado Corazon eko Ikastetxeko CONFINT\nHemen duzue ikastetxean egindako Confint-ari buruzko informazioa eta hartu ditugun konpromisoak\nDatorren asteazkenera arte Euskal Confint-ean\nEgilea: IRAES 21 ordua: 16:29 iruzkinik ez:\nEtiketak: 2021-22 ikasturtea, Ikastetxeko CONFINT, Sagrado Corazón\nElorrio bhi ikastetxekoen Confinta\nhona hemen Elorrio BHI institutuan prestatutako Eskola Confinta.\nEtiketak: #eskolaconfint 22, 2021-22 ikasturtea, Elorrio BHI\nXII. Euskal Confint –era etorteko deia...\nIkastetxeko CONFINT-ak egin dituzue eta ba ditugu zuen artean Euskal-Confinteroak, ikastetxeko ordezkariak. Gutxi geratzen da maiatzak 11rako, XII. Euskal Confit (2020) egiteko. Ekoetxea-Urdaibai-k prestaturik dauka dana gu jasotzeko.\nHemen Euskal-CONFINT-aren programa.\nHorren arabera komenigarria da errepasatzea egun horretarako ohar batzu:\n• Ikastetxeko 3 ordezkari joan ahal dira, konferentziako ikasle-bideratzaileak aparte.\n• Autobusen bidai-plana honahemen duzue.\n• Jateko, gogoratu eguerdiko txiki bat egongo dela: tortila pintxo, sandwich begetala eta platanoak, eta baita bizkotxoa hamaiketakorako beraz, kalkulatu ea zerbait gehiago behar izango duzun.\n• Ur botila bai eraman behar da.\nB) Irakasleen Formazio Saioa\nCONFINT garatzen dugun bitartean, irakasleak formazio saio bat izango dute BBK Urdaibai Zentroan. Parte hartzearen agiria jasotzeko hemen duzue izena emateko esteka.\nC) Euskal Confint:\n• Ekarpenak: Gogoratu ere, azken Euskal Confintera eraman behar den posterra: bertan azaltzen da ikastetxeko – CONFINTean hartutako konpromiso. (gogoratu 4. Lan proposapena eta ikastetxeko-CONFINT egiteko gida)\n• Tailerrak: Hemen dago tailerren arteko ordekarien banaketa. Eskerrik asko guztiz prest egon zaretelako edozein ardura eta eginkizuna egiteko.\nZain dezagun planeta.\nEz bagara gu, nortzu? Ez bada orain, noiz?\nEgilea: IRAES 21 ordua: 22:50 iruzkinik ez:\nEtiketak: #euskalconfint22, 2021-22 ikasturtea, Confint, Confint-EUS, Irakasleentzako mezua\nAndoaingo Aita Larramendi ikastetxeko 3. lan proposamena\nHemen duzue Aita Larramendikoen proposamena! Oso ongi izan!\nEtiketak: 2021-22 ikasturtea, 3.lan proposamena, Aita Larramendi\nLauro ikastolako CONFINT-a\nApirilaren 29an, Lauro Ikastolako Confinta ospatu genuen. Confintean, DBHko ikasle eta irakasleek parte hartu genuen, mailaka antolatuta.\nConfinta IRAES 21 taldeko ikasleek gidatu zuten, ikasturte honetan landu dugun klima larrialdia Confintaren ardatza izanik. Gaia eta proposamenak aurkezteko, IRAES 21 taldeko ikasleek landutako aurkezpen eta azalpenez baliatu ziren.\nLauro Ikastolako Confintean hartu dugun konpromisoa Ikastolako ingurunean hondakinen bilketa eta garbiketa egitea izan da. Beste etapetako ardurarunekin ere konpromisoa adostu dugu. Etapaka eta mailaka antolatuko gara gure konpromisoa Ikastolan betetzeko.\nEuskal Confintean elkar ikusiko dugu!\nLauro Ikastolako IRAES 21 taldea\nEtiketak: #eskolaconfint 22, 2021-22 ikasturtea, Confint, Lauro Ik\nEgibide ikastetxeko CONFINT-a\nXIII CONFINT ESCOLAR EGIBIDE: ¡CUIDEMOS EL PLANETA!\nAstearte honetan, Nieves Cano eta Jesús Obrero campusetako DBHko ikasleek Egibideko Eskolarako CONFINTen 13. edizioa ospatu dute. DBHko 6 ikaslek osatutako IRAES Taldeak zuzendu eta koordinatu du Konferentzia, ikasturte honetan 12., 13. eta 15. GIHetan zentratua.\nAurkezpenean, planetaren berotze globala zergatik gertatzen ari den azaldu dute, baita gure hondakinek eta haiekin egiten dugunak planetan nola eragiten duten ere. Batzarraren lehen zatia amaitzeko, galdera hau egin diete parte-hartzaileei: zer bururatzen zaizue zuen kideak birziklatzera animatzeko?\nOndoren, bertaratutako ikasleak taldeka lan egiten hasi dira, proposamen zehatzak eta konpromiso pertsonal eta kolektiboak egiteko, gero komunean jarri dituztenak. Gainera, klima-aldaketa murrizteko edota horretara egokitzeko proposamenak egin dituzte.\nEra berean, zakarrontzi dibertigarriak diseinatu dituzte, ikasgeletan, patioetan eta ikastetxeko beste espazio komun batzuetan hondakinak ondo bana ditzaten.\nAzkenik, IRAES Taldeak amaiera eman dio Biltzarrari, proposamen guztiak bilduz eta kideei eskerrak emanez parte hartzeagatik eta egindako lan onagatik.\nEste martes alumnado de ESO de los campus de Nieves Cano y de Jesús Obrero ha celebrado la edición nº 13 de la Eskola CONFINT de Egibide. El IRAES Taldea, formado por 6 alumnos y alumnas de ESO, ha dirigido y coordinado la Conferencia, centrada este curso en los ODS 12, 13 y 15.\nEn la presentación, han explicado por qué está ocurriendo el calentamiento global del planeta y cómo nuestros residuos y lo que hacemos con ellos influyen en él. Para concluir esta primera parte de la conferencia, han lanzado la siguiente pregunta a los/as participantes: ¿Qué se os ocurre para animar a reciclar a vuestras/os compañeras/os?\nA continuación, el alumnado asistente se ha puesto a trabajar por equipos para elaborar propuestas concretas y compromisos individuales y colectivos, que luego han puesto en común. Además, han hecho propuestas para reducir y/o adaptarnos al cambio climático.\nAsimismo, han diseñado unas papeleras divertidas para conseguir que sus compañeras/os separen bien los residuos en las aulas, patios y otros espacios comunes del centro.\nPor último, el IRAES Taldea ha clausurado la Conferencia recogiendo todas las propuestas y agradeciendo a sus compañeras/os su participación y el buen trabajo realizado.\nIngurumen taldea / Equipo de medio ambiente\nEtiketak: #eskolaconfint 22, 2021-22 ikasturtea, Confint, Egibide\nAzkoitia BHI ikastetxeko CONFINT-a\nHau da guk prestatu dugun lana!\nEgilea: IRAES 21 ordua: 09:03 iruzkinik ez:\nEtiketak: 2021-22 ikasturtea, azkoitia bhi, Confint\nArtxandape ikastolako CONFINTA\nAurtengo Artxandape Ikastolako erronka kutsadura akustikoa gutxitzea da. Kontutan izanda gainera, obra handia egiten ari garela gure eraikin nagusian hezkuntza komunitatearen inplikazioa nahitaezkoa izan behar da. Horregaitik, obra hasi aurretik, diagnostiko akustikoa egin genuen egoera aztertuz hobetzeko gure esku dagoen guztia egin ahal izateko. Horretarako, Ikastetxeko Confint (hausnarketa) egin ondoren, hurrengoak izan dira gure konpromisoak:\n- Ikastolako arauak bete: pasabideetatik eta jantokian ahal den neurrian isilik egon, korrikarik ez egin eta hitz egiteko txandak errespetatu. (LANGILE eta IKASLEAK)\n- Ikasleak sartzen direnean, Irakasleak DBHko sarreran egon. Ikasleek zarata egin ez dezaten. (IRAKASLEAK)\n- Frontoia eta gimnasioan zarata gutxitzeko aukerak aztertu. (ZT)\n- Komuneko txandak errespetatu, banaka joaten saiatu. Ateak astiro zabaldu eta itxi eta behar den denbora bakarrik egon. (IKASLEAK)\n- Bolumen neurgailuak jarri, pasabideetan, patioan…. (memoria bat jarri eta erregistro bat eraman). (ZT/DBHko IKASLEAK)\n- Jolastokian zarata ekiditzen saiatu. (IKASLEAK)\n- Jantokitik patiora zuzenean igo eta jantokitik gelara zuzenean igo, ikasleak pasiloetan eserita itxaroten egon ez daitezen. (ZT-JANTOKIKO ARDURADUNA)\n- Txaloak ematerakoan gormutuen hizkuntzan egin. (LANGILE eta IKASLEAK)\n- Gune zaratatatsuenak identifikatu. (DBHko IKASLEAK)\n- Aulkiak mugitzerakoan aulkia altxatzen saiatu. (LANGILE eta IKASLEAK)\n- Musika arloan, tresnak jotzean zarata ateratzeagatik ez ateratzea. (IKASLEAK)\n- LH eta HHko ikasleak isiltasunean igo DBHko pasiloetatik. (LANGILE eta IKASLEAK)\nEgilea: IRAES 21 ordua: 10:36 iruzkinik ez:\nEtiketak: #eskolaconfint 22, 2021-22 ikasturtea, Artxandape Ik., Confint\nAretxabaletako Kurtzebarri BHI ikastetxeko 3. lan proposamena\nHona hemen Aretzabaletako Kurtzebarri BHI ko 3. proposamena zuekin partekatzen dugu\nEgilea: IRAES 21 ordua: 22:00 iruzkinik ez:\nEtiketak: 2021-22 ikasturtea, 3.lan proposamena, Kurtzebarri BHI\nIurretako IES Orobiogoitia BHI ikastetxeko CONFINT\nAtxikituta bidaltzen dizuegu gure Eskola CONFINTean zer eta zelan egin dugun azaltzeko prestatutako aurkezpena.\nEgilea: IRAES 21 ordua: 21:48 iruzkinik ez:\nEtiketak: #eskolaconfint 22, 2021-22 ikasturtea, Ikastetxeko CONFINT, Orobiogoitia BHI\nZumaienako Iraes21 taldekook ikastetxeko CONFINT ospatu dugu\nMartxoko asken egunean Zumaienan ikastetxeko CONFINT ospatu genuen. 180 pertsona inguru elkartu ginen ikastetxeko areto nagusian, DBH-ko ikasle zein irakaslegoa.\nAurkezpena IRAES21-eko ordezkariek egin zuten, AGENDA30-eko bi ordezkariek lagunduta.\nEkitaldian ondorengo puntuez hitz egin zuten:\n1. Aurkezpena: ingurugela eta confint definitu zituzten.\n2. Ikastetxeko confinteko aurtengo gaia: KLIMA ALDAKETA\n2.1 Hausnarketa: Ikastetxean eta beste eskoletan klimaren alde egiten diren ekimenak aurkeztu zituzten (2. eta 3. proposamenak)\n3. Ekintza eta konpromezua: Hondakinen gaikako bilketan arreta jarri zuten. Horretarako eskolako zaborrontziak pintatu eta kartelak egin dituzte. Ikasleek zaborra ondo banatzeko konpromizua hartu zuten.\nEkitaldia ondorengo esloganarekin amaitu zuten: GELDITU, PENTSATU ETA ONTZIRATU!\nLaster ikusi arte EUSKAL CONFINTean\nEgilea: IRAES 21 ordua: 10:13 iruzkinik ez:\nEtiketak: #eskolaconfint 22, 2021-22 ikasturtea, Ikastetxeko-CONFINT, Zumaiena\nSanturtziko Carmelitak ikastetxeko 3. lan proposamena\nZuekin gustora partekatzen dugu gure 3. ataza.\nEtiketak: 2021-22 ikasturtea, 3.lan proposamena, San Jose Carmelitas\nDonostiako La Anunciata ikastetxeko 3. lan proposamena\nKaixo! Donostiako La Anunciata IRAES taldeak 3. lan proposamen bilduma aurkezten du.\nEtiketak: 2021-22 ikasturtea, 3.lan proposamena, anunciata\nAndoaingo Aita Larramendi ikastetxeko 3. lan propo...\n#eskolaconfint 22 (6)\n1.lan proposamena (26)\n2. lan proposapena (20)\n2.lan proposamena (37)\n2020-2021 ikasturtea (90)\n2021-22 ikasturtea (95)\n3.lan proposamena (55)\n4. Lan Proposamena (17)\nAita Larramendi (31)\nAndramari Zornotzako Ik. (26)\nAndramari Zornotzako ikastola (9)\nArtxandape Ik. (10)\nAxular BHI (37)\nAzkoitako BHI (3)\nazkoitia bhi (2)\nBeurko BHI (63)\nC. Sagrado Corazón (3)\nC. Vizcaya (28)\nEgape BHI (23)\nEguzki begi Ikastola (7)\nEguzkibegi Ikastola (6)\nEl Regato (28)\nElgoibar Ikastola (84)\nElorrio BHI (60)\nIES Beurko BHI (5)\nIkastetxeko CONFINT (6)\nIrakasleentzako mezua (2)\nKurtzebarri BHI (5)\nLauro Ik (48)\nMarianistas Gasteiz (2)\nN.S El Carmen (3)\nNº Sra Aranzazu (2)\nOñatiko Institutua (9)\nOrobiogoitia BHI (48)\nSan Jose Carmelitas (21)\nSanturtziko Axular inst. (3)\nUrola ikastola (30)\nXII Euskal-CONFINT 2022 (1)


"Orain presoak" ekimenean parte hartzeko deia luzatu du udalbatzak — Oñatiko udala\n"Orain presoak" ekimenean parte hartzeko deia luzatu du udalbatzak\nEspetxe politika aldatzeko Sarek sustatutako dinamika da "Orain presoak"\nElkarbizitzan eta bakean aurrera egiteko, espetxe politika aldatzea beharrezkoa dela dio udalbatzak aho batez, bere egin duen adierazpenean. Bide batez, herritarrei dei egiten zaie bihar, Foruen enparantzan egingo den ekitaldian parte hartzera.\nBihar 19:00tan hasiko den ekintzan, presoen dispertsioaren amaiera modu sinbolikoan irudikatuko da. Oñatiarrak preso dauden kartzela ezberdinak eta erbestea irudikatuz, zutabe koloretsu bana abiatuko da San Juan kalea, kale Zaharra, kale Barria eta Atzeko kaletik eta guztiek bat egingo dute Foruen enparantzan. Bertan egingo da espetxe politika aldatzeko aldarrikapena. Herriko musika talde eta eragile ezberdinek parte hartuko dute.\nEuskal herritarren minak eta oinazeak askotarikoak direnaz kontziente dira Orain presoak ekimenaren sustatzaileak. Oinaze horiek ez dituzte ez ahaztu ezta baztertu nahi, elkarbizitzan eta bakean aurrera egiteko zauri guztiak sendatu eta korapiloak askatu behar direla jakitun baitira. Baina egun indarrean dagoen espetxe politika aldatu ezean, giza eskubideak urratzeaz gain, presoen senideek sufrimendua pairatzen jarraituko dutela adierazten dute. Horregatik, egungo espetxe politika aldatzea ezinbestekotzat jotzen dute, elkarbizitzan eta bakean aurrera egin ahal izateko.


Gaur, ekainak 28, eta uztailaren 4ean mobilizazioak sektore eta enpresetako gure hitzarmenen defentsan | LAB SINDIKATUA\nEkintza Sindikala Gaur, ekainak 28, eta uztailaren 4ean mobilizazioak sektore eta enpresetako gure hitzarmenen...\nGaur, ekainak 28, eta uztailaren 4ean mobilizazioak sektore eta enpresetako gure hitzarmenen defentsan\nHori dela eta, langileei dei egiten diegu bat egin dezaten gaur, ekainak 28, Bilbon burutuko den manifestazio zaratatsuarekin eta uztailaren 4ko lau ordutako lanuzte eta hiriburuetan burutuko diren mobilizazioekin.\nINFO Euskaraz Kuña Euskaraz\nINFO Gazteleraz Kuña Elebidun\nGaur egun, ELAk errealitate honi entzungor, enpresa hitzarmenen alde egiten du soil-soilik. Hau patronalaren eta erreformaren helburuarekin bat dator bete-betean. Langileenlan baldintzak blindatzen dituzten 100 enpresa hitzarmen sinatu dituztela esaten dute. Baina honek 10 langile baino gehiagoko enpresen %1 baino ez du suposatzen. Zer gertatzen da gainontzeko %99arekin? Zer gertatzen da herrialdeko sektore hitzarmenaren pean guztiz dauden langileen %90arekin? Akaso ez daukate hitzarmena izateko eskubiderik?\nHori dela eta, beste sindikatuei dei egin diegu estrategia orokor honen aldeko borroka planteamendua adostu dezagun. Honela, proposamen honekin bat etorri ziren sindikatuekin batera, mobilizazio jendetsuak burutu genituen ekainaren 21ean. Baina borroka honek jarraipena izan behar du patronalaren blokeoari aurre egin nahi badiogu eta mugitzera behartuko badugu. Hori dela eta, uztailaren 4ean lau ordutako lanuzteak eta mobilizazio are jendetsuagoak egingo ditugu, berriro ere LABek egindako planteamendu honekin bat datozen sindikatu guztiekin batera. Honekin batera, mobilizazio propioa ere burutuko dugu uztailaren 28an, Bilbon, gure aldarrikapenak eta gure mezua Confebask eta Eusko Jaurlaritzaraino eramateko.\nEKAINAren 28an: MOBILIZAZIO ZARATATSUA BILBON, 12:00ETAN ARRIAGATIK CONFEBASK ETA EUSKO JAURLARITZARA


2017ko sanferminetako azken entzierroa: Miuratarrak, uztailaren 14an | Herriak eta hiriak | EITB\nEntzierro azkar eta gorabeheratsua, sanferminak ixteko\nMiura andaluziar ganadutegiko zezenek aurtengo sanferminetako entzierro azkarrena egin dute. Hamahiru korrikalari eraman dituzte ospitalera, kolpeak hartuta.\nEntzierroaren azken tartean, arrisku handia izan da. Argazkia: Efe.\nSan Fermin jaietako WEBGUNE BEREZIA\nSan Fermin 2017ko zortzigarren entzierroa\nMiura andaluziar ganadutegiko zezenek entzierro azkarra, aste osoko arinena (02:10), egin dute aurtengo sanferminak ixteko, gorabehera eta kolpe asko izan diren korrikaldian. Hamahiru lagun bidali dituzte ospitalera, kolpeak hartuta, eta, osasun langileen arabera, ez da adarkadarik egon.\nTelefonicako zatian zauritu denetako batek (30 urteko estatubatuarra) garezurreko traumatismoa du, buruko larruazala zaurituta, eta zezen batek bizkarrean jo du, alboz, adarrarekin. Jon Ariceta Nafarroako Ospitale Guneko kirurgia zuzendariordeak azaldu duenez, "kezka handiena" sortu duen zauritua da hori.\nHorrez gain, ospitaleratutako batek gerrialdea minduta du, eta bik besoa; litekeena da horietako batek hautsita izatea. Halaber, ospitalean artatu dutenetako batek garezurreko traumatismoa du, eta beste batek aurpegikoa.\nMiura handiek batuta ekin diote bideari, buruan zezen bat zihoala, eta, horrela, lasterraldi ikusgarriak egitea ahalbidetu diete entzierroko parte-hartzaileei, nahiz eta erorikoak ugari ere egon diren.\nSaldoak elkarrekin zeharkatu ditu Udaletxeko Plaza eta Mercaderes kalea, abaila handian. Zezenetako bat jausi da bertan, baina berehala zutitu da, eta bideari ekin dio berriz.\nEntzierroko unerik zailena Estafeta kalea atzean utzitakoan etorri da, Telefonicako tartean. Zezen plazara iritsi aurreko bihurgunean, zezenetako batek gogor egin du eskuin hesiaren inguruan zeuden korrikalari batzuen aurka. Kolpearen ondorioz, horietako bat animalien bizkarraren gainera jausi da.\nGelditu edo mantsotu gabe, miurak zezen plazara sartu dira, eta zuzenean egin dute ukuilura, sanferminetako entzierro azkarrenean.\nSei animaliak gaur arratsaldean toreatuko dituzte, 18:30etik aurrera, Rafaelillok, Javier Castañok eta Ruben Pinarrek.


Dantza, trikitia eta bertsoa uztartzen dituen ikuskizun berria aurkeztuko du gaur Xukan taldeak — dantzan.eus\nHemen zaude: Hasiera › Hemeroteka › Dantza, trikitia eta bertsoa uztartzen dituen ikuskizun berria aurkeztuko du gaur Xukan taldeak\nDantza, trikitia eta bertsoa uztartzen dituen ikuskizun berria aurkeztuko du gaur Xukan taldeak\nAndoni Egañak eta Peñagarikanok hartuko dute parte Bilborock aretoan egingo den saioan\nXukan taldeak bost dantzari, bi trikitilari eta bi punta-puntako bertsolari bildu ditu antzezlan berezi honetan. Ikuskizunaren abiapuntua antzinako labadero bat da. Bertan lanean ari dira ama-alaba batzuk. Baserritik feriara jaisten direnean aita-semeak iturrian elkartuko dira. Sedukzioa hasiko da momentu horretan eta hori izango da ikuskizunaren ardatza.\nXukan talde berrian Iban Agote, Kimetz Larrañaga, Aitor Sorazu, Ainara Olamusu eta Idurre Salvador dantzariek hartzen dute parte. Hauetaz gain, Ion Ansorregi eta Andoni Larrañaga trikitilariak eta Andoni Egaña eta Angel Mari Peñagarikano bertsolariak arituko dira taula gainean. Kontatu zutenez, zailtasun berezia du egitasmo honek. «Dantza, musika eta bertsoaren arteko konpaktotasun bat ematea da gure helburua azaldu zion GARAri Kimetz Larrañagak. Batzuetan dantzariak egokitzen gara bertsolarien erritmora, eta, besteetan, berriz, bertsolariak egokitzen dira dantzarien erritmora».\nZailtasun honek «bertigoa» ematen diela aitortu zuen Larrañagak, «erritmotik atereaz gero nabarmen gelditzen delako». Elkarlanean aritu dira dantzariak, trikitilariak eta bertsolariak; bakoitza bere eremua bestearenarekin uztartzen.\nEuskal dantzaren pausoetan oinarritzen dira, baina ez dute dantza tradizionala egiten. «Dantza tradizionaletan oinarritutako pausoak erabiliz, saiatzen gara musika eta koreografia berriak ateratzen, bertsolariekin konpatibilitate hori bilatzen». Horretaz gain, tango bat dantzatuko dute bertsolariek lagunduta.


« Gay hiztegia | Afrikako semea »\nHerritik nahiko urrun zegoen etxe zahar, handi eta abandonatua. Garai batean zuriz margotuta egondako harrizko horma gris sendoak zeuzkan eta artean urdinak zirela ikus zitekeen egurrezko leihoak nonnahi. Guzti honi arbelez eginiko teilatua gehitzean, etxea sendo eta indartsu, baina era berean hits eta ilun ikusten zen bere osotasunean. Eta goibeltasun horixe itsasten zion ikusten zuen edonori; ikusten zutenak gutxi izanik ere. Etxe zaharreraino iristeko aldai baztertu bat hartu behar zen. Atzekaldea baso ertzeko zuhaitzen adarrek laztantzen zioten eta muino batek estali egiten zuen aurrekaldetik. Baita aldaian bertan oinez joanda ere.\nAspaldi abandonatuta bazegoen ere, ez zeukan itxura txarrik sendotasunari zegokionean. Ez zirudien usteltzen edota hondatzen ari zenik, baina jakina, usteak erdi ustelak. Lau pisu zeuzkan ganbara kontaturik eta sasi eta belar artean erdi ezkutaturik, sotoa salatzen zuten leiho burdindunak suma zitezkeen. Begibistan postez poste zihoan inongo haririk ez zegoenez gero, oso erraza zen ez argi indarrik eta ez telefonorik ez zegoela pentsatzea, baina bi tximinia galant zeuzkan teilatuko ipar eta hegoaldeetan, eta berauek gogorarazten zuten egongelaren bateko beheko sutzarraren epeltasun goxoak, halako xarma zemaion etxeari.\nDenboraren poderio bortitzaren eraginez, ia-ia ezabaturik zeukan ate gaineko hitz pintatua: «ERROITEGI».\nBizkaiko mendi artean galduriko etxea ilunak irentsi zuen ezari-ezarian eguzkia joan eta gero. Hauxe bera ikusi zuen ardiak ardizakurraren laguntzaz gidatuz zihoan artzainak eta hala hobe zela pentsatu zuen; hobe zela leku gutxitatik eta ilunpean ikustea etxe hura, ez bait zeukan batere antzik Euskal , Herriko ohizko etxeekin; pelikula amerikar batetik aterea zela zirudielako. Eta zakurrari zeozer esanez, agudoago eraman nahi izan zituen ardiak mendi magaleko bidezidorrean barrena, izugarri berandatu bait zitzaion.\nGaua inguru osoaz jabetu zen bere erregetza nahitanahiez ezarriz eta berehala hasi ziren gautxorien kantak zoko guztiak betetzen, txirritxio orain eta oihu gero.\nEtxe zaharreko atariaren aurrekaldean basaxagu bat azaldu zen usnarka burua ezker eskubira urduri mugituz eta, heriotzaren mezulari baten itzal beltza bailitzan, hontz hegalzabal bat gaineratu eta bertan akatu zuen bere oihu zorrotzez batere errukitu gabe. Atzaparretan basaxagua hilik susmatzean, hontzak alde guztietara begiratu zuen bestela baitakoan, bere begi borobilez burua ia zirkulu oso bat eginez biratuz, ezertxo ere gertatuko ez balitz bezala eta orduan basaxaguak egindako garrasiak imitatu nahi zituen ahots arraro bat entzun zuen, etxeko sotoko leiho batetik irteten zena, baina hara so egin eta ezer berezirik ez ikustean, basaxaguaren gorpuztxoa atzapar odolduetan estutu eta aidetaratu egin zen.oso zarata txikia atereaz.\nEgunsentia emeki sortu zen, batere presarik gabe, gauaren aurkako borrokan garaile aterako zela aldez aurretik jakingo bailuen. Zerua urdin eta eder agertu zen, eguzkia azal duko zen mendiaren gainean halako zisku gorriska erakutsiz.\nEta basoan zerbait ikusten has zitekeenean, gizon bat ikusi ahal izan zen zuhaitz artean etxe zaharraren aldera aurreratzen. Dendetako plastikozko horietako poltsa bat zeramaíi eskuan eta beroki txanodun berde bat soinean irekita. Plastikozko poltsan lapikotxo bat edo horrelako zerbait zeramala nabaritzen zen, poltsak hartzen zuen itxura borobilagatik. Ez zebilen galduta gizona biderik gabeko baso ugari hartan, ez horixe; zuzen-zuzenean zihoan etxe abandonaturantz batera duda-mudatan egon gabe. Bazirudien egunero egiten zuela errekorridu hura; herritik etxe zaharrerakoa. Baina eman ere ematen zuen 45en bat urtetako gizon ¡le urdindun hark ez zuela aldaia erabili nahi etxeraino joateko, biderik erosoena bera zela bazirudien ere. Etxerainoko aldaia ez zen autopista bat, baina beti pentsatu izan dut hobe dela hori, bidezidorrik ere ez zeukan zuhaitz arteko ibilbide bat baino; batez ere errekorridu bera egunean behin egiten baldin bada.\nEtxera halaxe iritsi eta zuzen-zuzenean abiatu zen atzekaldera, etxea inguratu eta atarira joan beharrean. Ordurako erabat argitu zuen. Gizonak giltza zahar eta handi bat ateaa eta, zalantzarik gabe, zuzenean sotoan sartzeko egurrezko ateak zeukan sarrailan sartu zuen. Biratu eta hots bortitza entzun ondoren, atean barrena suntsitu zen beroki berdeduna. Atea barrutik ixtean, berriro entzun zen hots berbera.\nKanpora begira zeuden sotoko leiho guztiek bazeukaten aurrean belarra edota sasiren bat, baina ondo ikusteko behar besteko argia sartzen zen; batere arazorik gabe ikusteko eta moldatzeko ainakoa. Hezea eta hotza zen sotoa eta horregatik ez zuen gizon ile urdindunak berokia kendu nahi izan. Amaraunak nonahi.\nBarruko ate baten aurrean gelditu zen, beste zenbaiti begiratu ere egin gabe eta kanpoko txingeta korritu zuen atea irekitzeko. Bazekien zer zegoen barruan eta ezeri jaramonik egin gabe, gela hartan sartu, makurtu eta plastikozko poltsatik atera ondoren, ogi zati handi samar bat eta burdinazko lapikotxo bat aurrean jarri zituen. Baita plastikozko ur botila bat ere. Hauek uztean, toki berean zeuden lapikotxo eta botila hutsak hartu eta mekanikoki sartu zituen poltsan, eramateko asmoz.\nOndoren zutitu eta bere aurrekaldeko ezkerrean zegoen zokora begiratu zuen. Eguzki errainu batek zemaion argia txokoari bete-berean. Sinestezina zen, lastapilo garbi baten gainean zetzana. Mutiko bat zen. Esnai eta bilutsik zegoen eta beldurrez begiratzen zion gizonari, berarentzat hain indartsu eta boteretsua zen gizonari eta, otsokume bat bailitzan, lau hankatan jarri zen lasto gainean. Bosten bat urte edukiko zituen eta lasto izpiak zeuzkan ile adats gorri, luze eta zikinetan nahasirik. Argala zen oso eta arras begi laranjatuak zeuzkan, oilo batenak bezalakoak, zirrara sortzen zutenak.\nMutikoa biluzik ikustean, ingurura hedatu zuen gizonak begirada, zerbaiten bila ariko balitz bezala. Mutikoaren kontrako paretaren ondoan aurkitu zuen. Arropa batzuk ziren, mutil errukior haren arropa zarpailak.\n—Zergatik kendu dituzu, babu horrek?\nGizonaren ahots ozena entzutean, ezin izan zuen mutikoak ikara ekidin trumoiak entzutean bezala, eta aurreko posturari utziz, lastotan eseri zen begirada beldurtia gizonagandik aldendu gabe. Lau urrats eman zituen beronek eta arropak eskuetan hartu. Niki marrudun bat, mutikoarentzat handiegiak ziren bi ezpartina eta praka gastatu batzuk ziren. Hartu bezain azkar ohartu zen gizona galtzak txixaz bustita zeudela. Mutilan hurbildu zitzaion praka kirastuna eskutik zintzilik erakutsiz.\n—Zenbat aldiz esan behar dizut arropak ez kentzeko, ergela? E, zenbat?\nMutikoa lastotan kikildu zen beldurrak jota. Baina ez zen beldurra bera joko zuen bakarra, orduantxe jasotako belarron'doko ikaragarriak erakutsi zion bezala. Burua paretaren kontra joan zitzaion kolpearen bultzadaz eta egundoko koskorrekoa hartu zuen. Grazia eman zion gizon bihozgabeari kolpe bakar batez mutilak bi jasotzeak. Baina berehala ipini zuen haserre aurpegia. Mutikoari ez zitzaion malkorik atera min handia eduki arren; ohituta zegoen.\nBaina gizona arropak jazten hasi zitzaionean, egundoko hitz zatar eta deabrukeriak esaten zizkiolarik, mutilak ez zuen nahi izan, beti bezala, eta garrasika eta ostikoka hasi zen amorruaren amorruz. Bazirudien horixe bera nahi zuela gizonak, mutikoa jo eta jo hasi bait zen batere kupidarik gabe. Itzulipurdika egiten zuen mutiko gajoak lastapiloan, kolpeei iskintxo egin nahian, baina indartsuegia zen gizona beraren kontra ezer egiteko eta aurreko gauean basaxaguari entzundako oihu bera jaurtiki zuen; oihu zorrotz eta mingarri hura.\nGizonari ez zitzaion batere gustatu eta isiltzeko agindu zion oihuka, baina nolabait, mutikoak gizona mintzen zuela ulertu eta oihua behin eta berriro errepikatu zuen gero eta ozenago. Ezpain ertza odoletan jarri zion zaplasteko bortitza jaso zuen erantzuntzat; min handi eman zion; baina basaxaguaren oihua egiten jarraitu zuen la-ia arnasa hartzeko astirik gabe. Orduan gizonak eskua ukabil bihurtu eta urdailean jo zuen nahiko gogor arropak jazten laga nahi ez zion mutil argala.\nKolpean moztu zitzaion arnasa mutilari eta, lastotan etzanda eskuak urdailean, arnasa berreskuratzeko borroka latzean hasi zen.\nMutikoaren larriari kasurik egin gabe eta nahiko geldi zegoela aprobetxatuz, txixaz bustitako prakak hartu eta hankatxo mehar eta zikinak estali zizkion gerriraino. Sabel gainean kremailera eta botoia itxi zizion; artean mutikoa ahoa zabalik zuela eta arnasa berreskuratu ezinik zegoen.\n—Lasai, alu madarikatua —esan zion—. Etorriko zaizu bai, arnasa. Hobe litzateke hortxe bertan hilko bazina, baina etorriko zaizu.\nEta ezpartinak jarri zizkion segunduak moteltasun ikaragarriz pasatzen ziren bitartean. Arnasarik ezin zuen hartu mutilak. Niki marraduna hartu eta burutik sartu zion. Orduantxe hasi zen mutikoa bere onera etortzen.\n—Horra! Zer nioen nik? —gizonaren galdera lasaia.\nEta mutila eserita jarri eta nikia jazten bukatu zuen. Eztulká eta negarrez hasi zen aingerutxoa. Gizonak kokotsetik heldu eta begietara egin zion so hantxe, bera belaunikaturik eta umea liere aurrean lastapilo garbian eserita.\n—Bah! —mespretxuz egin eta hauxe esateaz batera, bultz egín zion berriro ere etzan eraziz. Ez zen mugitu mutiko urrikiorra. Negar batean ari zen.\nGizona zutitu, plastikozko poltsa hartu, irten eta atea itxi baino lehenago, mutiltxoari begiratu zion azken aldiz:\n—Eta jan! Entzun? Jan dena!\nAtea itxi eta kanpokoa ireki eta itxi ondoren, bertako basoan berneratu eta suntsitu egin zen.\nArtean, eguzki errainuak mutiltxoaren txokoa argitzen jarraitzen zuen. Umearen aurpegiari argi pixka bat zemaion, laztandu nahian edo. Poliki-poliki negarra egortu zitzaion mutikoari eta arnasa baretu. Ez ordea mina. Eseri egin zen eta esku bat urdailean jarri behar izan zuen, mina bait zemaion. Aurpegia zuzunka sentitzen zuen eta bero-bero eta beste eskua ahotik pasatzean, min hartu eta eskua odol arrasto batez zikindu zitzaion. Ipurdia eta bizkarra ere, era berean zeuzkan bero-bero eginda eta minberaturik.\nBazekien ez zela gizon gaizto hura egun osoan berriro azalduko. Biharamunean bai, ur eta janari gehiagorekin eta berriro esango zion: «Jan, jan, jan dena!». Gorrotatu egiten zuen «jan» hitza. Oroitzapen txarrak besterik ez zekarkion. Eta oso mugatuak ziren ume haren oroitzapenak. Oroitzen zenetik zegoen sotoko gela hartan eta jakin ez zekien ezta soto batean zegoenik ere. Bururatu ere ezin zuen egin etxe batean zegoenik. Gizon gaizto hura, gelatik kanpo zegoen bakarra zela uste zuen, ez zekien zer zen aman bat. Munduárekiko kontaktu bakarra, bere burutxoa baino pixka bat altuago zegoen leiho zabal eta burdinduna zen.\nLeihoari begiratu zion malkoak xukatzeaz batera eta zutitu egin zen leiho hartarantz abiatuz. Berehala egin zioten enbarazu jantziek eta amen batean erantzi zituen arropak. Bertako aulkitxoa hartu eta leihopean jarri zuen. Horretarako baino ez zuen erabiltzen; esertzeko nahiago zuen lastoa, edo Turra; edo lurrean edo nonnahi botata egon ohi zen manta zahar eta zikina; neguan hotzetik zaintzen zuen manta maitea.\nAulkitxora igo eta kanpora begiratu zuen. Leiho haren parean ez zegoen belarrik, mutilak jan egiten bait zuen hazi bezain azkar. Leihoari esker, bazeuzkan lagun batzuk, zorion apurra zemaioten lagun maitagarri batzuk, onak eta sekula jotzen ez zutenak; txoritxo ausart batzuk, kattagorri bat eta azkonar ederra.\nMutiko ile gorriak denei ulertzen zien. Bazekien txoritxoak noiz zihoazkion janari eske edo besterik gabe berriketalditxo bat egitera. Zenbait txorik nahiago izaten zuen ogi manda azala baino eta kontrakoa beste hainbatek. Beste batzuek, handienek, babarrunak ere jaten zituzten, gizonak mutilari lapikotxoan ekartzen zizkion babarrunak, hain zuzen. Gorriak batzuetan eta txuriak bestetan, hotzak beti ere eta ogia gogorra zen gehienetan. Ura zuen gustokoena mutikoak, baina hori ez zioten sekula eskatzen leihoko lagunek.\nAzkonarrari izugarri gustatzen zitzaizkion babarrunak eta umeak irribarre egin zuen leihotik begira horretaz oroitzean. Une hartan ez zeukan lagunik aurrean, baina bazekien azalduko zirela.\nMutiko ilegorriak ez zeukan izenik ez aulkitxoarentzat ez leihoarentzat ez babarrunentzat. Ez zekien ezeren izenik. Gizonagandik ikasitako hitzak urriak ziren oso: «jan, ergela, alua, jan, jan». Baina hitz eskasia honen ordez, ideia abstraktu ugari zeukan, azaltzen ez bazekien ere. Gainera kurrinka egiten zuen azkonarrek legez eta oihutxoak kattagorriek bezala. Txori askoren kantu eta txioak ere ondo baino hobeto zekizkien, entzun eta errepikatzearen poderioz. Azkonar, urtxintxa eta txorien hizkuntzak bereganatu eta soinu eta hotsez berea sortu zuen. Gizonak ez zion fitsik ere ulertzen azkonarreraz oso gose zela esaten zionean eta txoriek ez zioten tutik ere konprenitzen «jan» esaten zienean.\nEta huraxe zen mutiko begi-laranjaren mundua. «Kanpoan» zerbait gehiago bazegoela susmatzen zuen, bere gelako kutxa bakarrean itsaspeko argazkiz beteriko liburu bat baitzegoen. Hauetan ikusita, bazekien gizon beltzak eta begi handi bakardunak bazeudela nonbait (buzoak) eta baita abere zapal eta bitxi asko ere (arrainak). Gizon begibakardunek izutu egiten zuten, baina abere zapal eta sinpatiko haiei atxikita sentitzen zen; begietan igertzen zien onak zirela. Ordu luzeak ematen zituen egun askotan koloretako argazki liluragarri haiei so eta zenbakiak eta irakurtzen ez bazekien ere, buruz zekien zein orrialdetan zeuden gizon begibakardunak eta begiratu gabe pasatzen zituen orri haiek.


Mutua Fraternidad-Muprespa Mugikorra - Edukiak - DESAGERTZEKO ZORIAN DAUDEN ESPEZIEEN ZERRENDA\nDESAGERTZEKO ZORIAN DAUDEN ESPEZIEEN ZERRENDA\n"Nazio Batuen Batzar Nagusiak 2010. urtea Dibertsitate Biologikoaren Nazioarteko Urte aitortu zuen. Horrek biodibertsitatearen garrantziari buruzko kontzientziazioa mundu guztian areagotzeko balio izango du."\n2010. URTEA OSPATZEN FMk PARTE HARTZEN DU... ARRISKUAN DAUDEN ESPEZIEAK SOS-BALIABIDEAK\nUICNren Mehatxatutako Espezieen Zerrenda Gorria (batzuetan Liburu Gorria ere deitzen zaio), mundu mailako animalia eta landareen kontserbazio egoeraren inbentario osatuena da; bere helburuak arreta gehien behar duten espezieak identifikatzea eta dokumentatzea (kontserbazioari dagokionez) eta biodibertsitatearen aldaketen egoerari buruzko adierazle orokor bat eskaintzea dira. Urtero eguneratzen den zerrenda honek planetako ia taxon guztiei aplika dakiekeen irizpide multzoa erabiltzen du, milaka espezie eta azpiespezieren desagertzeko arriskua ebaluatzeko, eta horietako bakoitzari bere desagertzeko arriskua adierazten duen kategoria esleitzen dio. UICNk hedatutako azken bertsioak (3.1) ondorengo kategoriak identifikatzen ditu, arrisku gutxienekotik gehienekora:\nKezka txikia (LC)\nIa mehatxatutakoa (NT)\nKontserbazioa behar duen espeziea (CD)\nArrisku larrian (CR)\nEgoera basatian desagertutakoa (EW)\n1. EREMUA 2. EREMUA\nDESAGERTZEKO ZORIAN DAUDEN ESPEZIEEN ZERRENDA (2.EREMUA)\nJarraian, beren kontserbazio egoeragatik Mehatxatutako Espezieen Zerrenda Gorrian dauden hainbat espezie ikus daitezke. Fraternidad Muprespak arreta berezia eskaini nahi die horiei, beren hurbiltasun geografikoagatik edo beren adierazgarritasunagatik. Horretarako, 2010. urte honetan, ondorengo zerrendako espezieak izango dira gure web orriko protagonistak. Irudiekin batera, beren nomenklatura binominala, arrisku kategoria eta dauden eremu geografikoa adieraziko dira. Azken hori honela banatu dugu: 1. eremua: Afrika, Europa, Groenlandia eta Ekialde Ertaina\n2. eremua: Asia eta Ozeania\n3. eremua: Ipar Amerika eta Hego Amerika\n2. eremu geografikoko espezieak gure web orrian ekainera iraila erakutsitakoak dira.\nArrisku kategoria gezi batekin adierazten da, espeziea katalogatuta dagoen taldearen azpian. Ikusi fitxa\nEN Panda handia (Ailuropoda melanoleuca)\nCR Bengalako tigrea (Panthera tigris tigris)\nVU Komodoko dragoia (Varanus komodoensis)\nEN Elur-pantera (Uncia uncia)\nEN Borneoko orangutana (Pongo pygmaeus)\nLC Koala (Phascolarctos cinereus)\nVU Panda gorria (Ailurus fulgens)\nCR Asiako lehoia (Panthera leo persica)\nCR Sumatrako errinozeroa (Dicerorhinus sumatrensis)\nCR Asiako txakur gorria (Cuon alpinus)\nEW Bi koloreko epalzeorhynchosa (Epalzeorhynchos bicolor)\nEN Balea urdina (Balaenoptera musculus)\nVU Marrazo zuria (Carcharodon carcharias)\nLC Belatz handia (Falco peregrinus)\nLC Hartz arrea (Ursus arctos arctos)\nCR Gamelua (Camelus bactrianus)\nCR Iparraldeko wombata (Lasiorhinus krefftii)